Rekonstruisano dečje igralište u Pionirskom parku | Kruševac PRESS\nAutor Redakcija\t Poslednje ažuriranje 17.04.2018. 1\nFondacija Novak Đoković je danas, u prisustvu predstavnika lokalne gradske uprave, zvanično otvorila obnovljeno dečje igralište u Pionirskom parku u Kruševcu.\nDonacijom vrednom više od 2,2 miliona dinara, Fondacija je za potrebe Predškolske ustanove „Nata Veljković“ i vrtića „Neven“, koji pohađa oko 500 dece, omogućila čišćenje, postavljenje podloge, obezbeđivanje sigurnosti i postavljanje dečjeg mobilijara na igralištu. Među novim spravama su, između ostalih, ljuljaška, njihalice, tobogan, klackalica, kao i interaktivni panel, drvena kućica i klupe, au njima će uživati kako mališani iz ovog vrtića, tako i sva deca iz Kruševca.\nGorana Džudža Jakovljević, rukovodilac Odeljenja za implementaciju programa i projekata Fondacije Novak Đoković, istakla je da je izuzetno važno da deca širom Srbije imaju adekvatne uslove za igru, razvoj i napredak.\n„Prema rečima stručnjaka, postoji jasna i vrlo snažna povezanost između razvoja motornih sposobnosti kod dece i igre. Stoga je naša ideja da mališani širom Srbije imaju sve potrebne uslove za sportske aktivnosti i zabavu na otvorenom. U kooperaciji sa lokalnim zajednicama, koje su pokazale veliku inicijativu i zainteresovanost za saradnju, do sada smo rekonstruisali 10 igrališta i 18 vrtića širom zemlje, a kako bismo i ubudućepružali radost najmlađima, nastavićemo istim tempom“, rekla je Džudža Janković.\nJasmina Palurović, gradonačelnica Kruševca, saopštila je da je Fondacija Novak Đoković,prepoznavši ambicije Grada i Predškolske ustanove„Nata Veljković“, pružila podršku projektu i donacijom uticala na unapređenje predškolskih delatnosti u ovoj lokalnoj zajednici.\n„Rekonstrukcijom igrališta stvoreni su optimalni uslovi za realizaciju programa ranog obrazovanja na otvorenom prostoru,a nabavkom i postavljanjem mobilijara Fondacija nam je pomogla da izgradimo podsticajniju i bezbedniju fizičku sredinu za našu decu“, dodala je ona.\nVesna Živković, direktorka Predškolske ustanove „Nata Veljković“ iskazala je zahvalnost Fondaciji, čija donacija, prema njenim rečima, predstavlja veliku podršku porodicama iz Kruševca, ali i okolnih sela. Kako je ustvrdila, zaposleni u PU „Nata Veljković“ i dalje će raditi na unapređivanju uslova za rast i razvoj dece u ovom gradu, kao i na podizanju kvaliteta boravka dece u vrtićima.\nDečja ustanovaFondacija Novak ĐokovićIgralištePionirski parkvrtić\nŽenske cipele kaže 3 godine ranije\nSve pohvale za rekonstrukciju!


Nove investicije u puteve i hotele na Staroj planini (Video) – Stara planina – Babin zub servisne informacije\n”Očekujemo uspešnu sezonu i 120 dana na skijanju, obaranje rekorda kada je u pitanju posećenost. Po najnovijoj statistici mi imamo preko 45 seoskih domaćinstava i oko 1000 kreveta u domaćoj radinosti,” rekao je Boban Marković, direktor TO Knjaževac.\n”U saradnji sa SP risortom i JP Stara planina treba zajednički da nastavimo sa ulaganjem u infrastrukturu i to je ono što je neophodno da bi Stara planina zaživela kao destinacija,” smatra Bratislav Zlatkov, direktor TO Pirot.\nJavno preduzeće ’’Stara planina’’, organizator ski openinga, priredilo je brojne informativne i zabavne sadržaje, prezentacije najznačajnijih brendova Knjaževca i Pirota. Otvaranje sezone na ”krovu Srbije” pratilo je šezdeset novinara iz nacionalnih i regionalnih medija.\n-Ovogodišnji “Ski Opening”, pored skijanja i snouborda, posetiocima nudi raznovrsan program, degustacije lokalnih proizvoda, promocije domaće radinosti, ali i brojne igre na snegu uz odličnu muziku DJ-a. Zvanično otvaranje sezone nisu propustile ni mnogobrojne poznate ličnosti među kojima su Aleksandar Filipović, Andrej Kujundžić, Milica Bursać, Aleksandar Tucaković i drugi. Ako je suditi prema broju gostiju i interesovanju, Staru planinu očekuje vrlo uspešna sezona.


Imenovan novi saziv Vlade Kantona Sarajevo - BIGportal.ba\nSkupština Kantona Sarajevo imenovala je novi saziv kantonalne Vlade čiji je premijer Mario Nenadić, što znači da su SDA, SBB i DF uspjeli da preuzmu izvršnu vlast u ovom kantonu.\nIz reda SBB-a su ministar unutrašnjih poslova Ismir Jusko, ministar obrazovanja, nauke i mladih Anis Krivić, te Jasna Agić koja je imenovana za ministra rada, socijalne politike, raseljenih lica i izbjeglica.\nKadrovi SDA u Vladi Kantona Sarajevo su ministar pravde i uprave Mersa Kustura, ministar prostornog uređenja, građenja i ekologije Faruk Kapidžić, ministar komunalne privrede i infrastrukture Nihad Glamoč, ministar saobraćaja Adi Kalem, ministar finansija Jasmin Halebić, ministar kulture i sporta Kenan Alikadić, te ministar za boračka pitanja Hajrudin Grabovica.\nMinistri iz reda DF-a u Vladi Kantona Sarajevo su Rusmir Mesihović koji je preuzeo resor zdravstva i ministar privrede Draško Jeličić.\nSud utvrdio: Karganovićeve izjave imale za cilj klevetu!


Zaev: Nema razloga za prevremene izbore, rekonstruisaćemo vladu | Ekspres.net\nPovezane vesti – Gruevski napustio zemlju u gepeku automobila\nZaev je posle sednice Centralnog odbora SDSM u Ohridu, istakao da nema razloga za održavanje prevremenih izbora jer je izvesno dobijanje datuma za početak pregovora sa EU, prenosi MIA. Iako se taj datum očekuje ovog meseca, zbog odlaganja rasprave u nemačkom Bundestagu veruje se da će Severna Makedonija datum dobiti najkasnije do oktobra.\nPovezane vesti – Severna Makedonija dobija datum pregovora sa EU u oktobru\nOn je objasnio da je prvi koncept rekonstrukcije vlade, koji ne isključuje mogućnost prevremenih izbora, bio upućen državama članicama EU, koje su, kako je rekao, dužne da odrede datum početka pregovora. Zaev je najavio da će imena novih ministara biti poznata do kraja nedelje, a da će rekonstrukcija formalno biti završena do kraja meseca.\nTags izboripremijerrekonstrukcija Vladeseverna makedonijaZoran Zaev\nSeverna Makedonija odlučuje o novom predsedniku KO JE MOKTADA EL SADR POBEDNIK IRAČKIH IZBORA: Američki neprijatelj broj 2 u Iraku možda budući premijer?! Nova glavobolja za Vašington NAJVEĆE IZNENAĐENJE IZ HRVATSKE: Kolakušić hoće da bude predsednik Rama i Zaev upozoravaju EU na posledice odlaganja pregovora


Ginstburg: Nazalna kovid vakcina NEMA neželjene efekte\nFoto: TASS / Profimedia\nNakon upotrebe nazalne vakcine nisu registrovani neželjeni efekti, rekao je danas za TAS Aleksandar Gintsburg, direktor Nacionalnog istraživačkog centra za epidemiologiju i mikrobiologiju Gamaleja, koja proizvodi ovu vakcinu.\n- Za sada nismo primetili nikakve neželjene efekte nakon upotrebe nazalne vakcine, ali njena efikasnost tek treba da se proveri - rekao je.\nOsobe vakcinisane nazalnom vakcinom protiv korona virusa steći će sterilni imunitet, što znači da neće moći da zaraze druge, saopštio je danas director Gamaleja centra.\nPredsednik Rusije Vladimir Putin izjavio je danas da je lično testirao intranazalnu antikovid vakcinu.\n- Ne osećam ništa neobično, prilično je klasično. Tačno šest meseci nakon revakcine, moja antitela su opala i specijalisti su preporucili da dobijem novu dozu, koju sam primio pre dva dana - kazao je Putin, prenosi TASS.\nSTERILNI IMUNITET Vakcinisani nazalnom vakcinom protiv korone neće prenositi kovid\nEFIKASNA Guščin: Nema potrebe za modifikacijom vakcine Sputnjik V\nDirektor centra Gamaleja: "Sputnjik ve" efikasan i protiv indijskog soja


Pašalić: Informacione tehnologije važne za poljoprivredu Srpske - Srpskainfo\nMinistar poljoprivrede, šumarstva i vodoprivrede Republike Srpske Boris Pašalić rekao je da u resornom ministarstvu prepoznali značaj informaciono-komunikacionih tehnologija (IKT) u poljoprivredi, te da finansiraju te aktivnosti.\nSamo prošle i ove godine smo finansirali nabavku 10 muznih robota za naše poljoprivredne proizvođače i izdvojili smo 1,1 milion KM samo za tu namjenu. Imali smo i određene projekte za izradu određenih sistema za uništavanje korova, rekao je Pašalić novinarima u Banjaluci gdje je prisustvovao otvaranju takmičenja “Viral hakaton”.\nOn je rekao da se radi i informacioni sistem u šumarstvu, a cilj je da se potpuno kontroliše sistem sječe, otpreme i prodaje drvnih sortimenata.\nGovoreći o “Viral hakatonu”, on je rekao da je suština da mladi ljudi ponude određena rješenja iz IKT u poljoprivredi i da je prvi put da se nešto ovako dešava u Srpskoj, te je izrazio nadu da će postati stalna aktivnost u budućnosti.\n– Poljoprivreda je oblast koja se razvija, to je i privredna djelatnost. Naučna oblast i IKT nalaze svoje mjesto u poljoprivrednoj proizvodnji – naveo je resorni ministar.\nPREKO TRI MILIONA MARAKA Isplaćeni podsticaji za poljoprivredu u Republici Srpskoj\nPašalić: Veterinarska struka uspješno odgovorila u okolnostima sa virusom korona\n“Ne rade u korist napaćenog naroda” Poljoprivrednici iz FBiH poručuju da ih ministri tjeraju na ulice\nPašalić je naglasio da je cilj da se optimizuje proizvodnja, odnosno da se uz nešto manja ulaganja zadrži proizvodnja koja je potrebna.\n– To je moguće postići tako da se, na primjer, ne navodnjava cijela površina već tamo gdje je biljkama potrebno i da se dodaje đubrivo gdje je zemljištu najpotrebnije – pojasnio je on.\nPašalić je rekao da je za ove mlade ljude obezbijeđen i nagradni fond i za sve druge aktivnosti koje budu vezani za “pametnu poljoprivredu”, koncept koji je već prepoznat u svijetu, a biće podržan i od Vlade Srpske i Ministarstva poljoprivrede.\nOn je naveo da Srpska već hvata tehnološki korak sa zemljama u okruženju i svijetom.\nProfesor Poljoprivrednog fakulteta Univerziteta u Banjaluci Miljan Cvetković rekao je da je ovo jedna od sastavnih aktivnosti u okviru projekta “Viral” koji sprovodi konzorcijum od 17 partnera na čelu sa Univerzitetom u Banjaluci.\nOn je dodao da studentska takmičenja predstavljaju jedno od značajnijih segmenata projekta.\n– Ovom aktivnošću želimo da ukažemo studentima poljoprivrede na mogućnost edukacije, ali da i neka svoja rješenja koja mogu biti interesantna za agrar plasiraju na ovaj način – naveo je on.\nOn je naglasio da je hakaton koncipiran tako da učestvuju kombinovani timovi.\n– U svakom timu se nalazi predstavnik Poljoprivrednog i Elektrotehničkog fakulteta koji će zajedno raditi na problemima. Na ovom hakatonu učestvuju studenti univerziteta u Banjaluci, Tuzli i Bijeljini – rekao je on.\nDirektor Inovacionog centra Banjaluka Drago Gverić rekao je da je prijavljeno pet timova, od čega tri iz Banjaluke i dva mješovita na relaciji univerziteti Tuzla i Bijeljina koji pred sobom imaju 48 časova da predstave, pokažu i dorade svoju poslovnu ideju.\n– U nedjelju, 23. maja saznaćemo ko je najbolji. Uz podršku resornog ministarstva, partnera, sponzora kroz projekat `Erazmus` to će biti i vrijedne nagrade za one koji se izbore za najbolju poziciju. Za one koji ne pobijede ne znači da ne mogu svoju ideju realizovati u okviru poslovnog sektora. Inovacioni centar im stoji na raspolaganju – naveo je Gverić.\nMenadžer kompanije “Agrovoće” Mihajlo Svitlica rekao je da su predstavnici ove firme došli da vide kakve to ideje imaju mladi ljudi iz sektora poljoprivrede uparene sa sektorom elektrotehnike i koja će rješenja ponuditi za dugogodišnje probleme.\nCilj projekta je da uveže i poboljša saradnju između fakulteta, studenata i poslovnog sektora putem upotrebe IKT rješenja u poljoprivrednom sektoru, saopšteno je iz Ministarstva poljoprivrede, šumarstva i vodoprivrede Republike Srpske .\nDruštvo Boris Pašalićpoljoprivredaroboti\n"Fantastično putovanje" u praksi: Naučnici razvili MINIJATURNE ROBOTE koji ciljano dovode lijekove u bilo koji dio tijela\nNOVI IZUM Roboreptil koji se kreće poput pravog guštera\nDODATNA PODRŠKA Pašalić: Obezbijediti finansijsku pomoć za proizvođače mesa i voća


Dobri rezultati popisa nezakonito izgrađenih objekata na teritoriji Grada Požarevca\nDarinka Đuran pomoćnica ministra građevinarstva, saobraćaja i infrastrukture u Požarevcu održala je sastanak sa predstavnicima Braničevskog, Borskog i Pirotskog okruga o primeni Zakona o ozakonjenju objekata i poručila da je 2017. godina ozakonjenja, u kojoj će Ministarstvo svim lokalnim samoupravama pomagati da ozakone sve stambene i porodične kuće.\nMinistarstvo građevinarstva, saobraćaja i infrastrukture od ponedeljka je krenulo u terensku proveru svih jedinica lokalne samouprave na teritoriji RS kako bi se popis svih nezakonito izgrađenih objekata završio do 1. marta 2017.godine. Zakonski rok istekao je 27. novembra 2016. godine, međutim, popis nezakonito izgrađenih objekata jeste nešto što cela država i sve opštine i gradovi zajedno sa ministarstvom moraju da okončaju.\n“Cilj Vlade je da u naredne tri godine u celini završi ozakonjenje, da za svaki objekat na teritoriji Srbije znamo tačnu strukturu i da svaki objekat kao takav bude zaokružen da konačno u Srbiji završimo jednu svojinsku transformaciju”, zaključila je Đuran prilikom današnje posete. Veliko Gradište je okončalo popis a očekuje se da se taj posao završi i u drugim opštinama.\nKako je istakla, Požarevac za potrebe ozakonjenja je dobio saglasnost da dodatno uposli 37 ljudi koji će obavljati te poslove. Požarevac je takođe jedan od gradova koji je pokazao dobre rezultate što se tiče popisa i jedan je od onih koji će uskoro da okonča popis nezakonito izgrađenih objekata u narednom periodu.\nPozdravivši prisutne Aleksandar Đokić, načelnik Braničevskog okruga rekao je da je mali broj ljudi bio radno angažovan na ovom poslu, ali da je sada dobijen dovoljan broj ljudi.


Održan humanitarni koncert u Domu kulture u Kotlujevcu | Radio Magnum 103 MHz\nHome / Ritam grada / Održan humanitarni koncert u Domu kulture u Kotlujevcu\nOdržan humanitarni koncert u Domu kulture u Kotlujevcu\nU Domu kulture u Kotlujevcu sinoć je održan humanitarni koncert u organizaciji Kulturno umetničkog društva „Mladost“.\nHumanitarni koncert bio je namenjen porodici Tošić koja živi u teškim materijalnim uslovima, a ovom prilikom je sakupljeno 12 hiljada dinara.\nU programu su osim članova KUD „Mladost“ učestvovali i učenici drmaske sekcije OŠ „Hajduk Veljko“ sa svojom predstavom „Ljubav u sedmom kraljevstvu“ kao i KUD „Penzioner“.\nGotovo 2 i po godine ovo kulturno-umetničko društvo nije funkcionisalo, jer nije bilo struje u Domu kulture u Kotlujevcu, međutim ovo udruženje već dva meseca unazad radi uveliko sa svojim dramskim, ritmičkim i folklornim sekcijama.\nKUD „Mladost“ ima za cilj očuvanje srpske tradicije i kulturne baštine Srbije i trenutno broji 60 članova, a probe folklora, ritmike i dramske sekcije odvijaju se radnim danima od 19.00 do 22.00 sata u prostorijama Doma kulture.


Sarajevo i Zrinjski saznali moguće protivnike u Play offu Europa lige - PLBiH - Premijer liga BiH\nSarajevo i Zrinjski saznali moguće protivnike u Play offu Europa lige\nNaši predstavnici u trećem pretkolu Europa lige, Sarajevo i Zrinjski, saznali su moguće rivale u sljedećoj fazi.\nSarajevo je, nakon eliminacije iz Lige prvaka, nastavilo put u Europa ligi, na tzv. šampionskom putu. Prilikom žrijeba su imali sreće, te su se direktno nakon eliminacije iz prvog pretkola Lige prvaka plasirali u treće pretkolo Europa lige, gdje ih tek čekaju dueli sa bjeloruskim BATE Borisovom.\nSarajevo je prije žrijeba za Play off bilo smješteno u Grupi 2 šampionskog puta, gdje je imalo status nenosioca. Ukoliko savlada BATE Borisov, Sarajevo će prolazak u grupne faze Europa lige tražiti preko boljeg iz duela Astane i Vallete.\nNaš drugi mogući predstavnik u Play offu Europa lige, mostarski Zrinjski, bio je u takozvanom ligaškom dijelu žrijeba, također kao nenosilac. Ukoliko prođe švedski Malmo, Zrinjski će do grupne faze Europa lige pokušati doći preko pobjednika iz duela Neftchi – Bnei Yehuda.\nSarajevo bi prvi meč igralo u Kazahstanu ili na Malti, a mečevi su na rasporedu 22. augusta, dok je revanš sedam dana kasnije. Zrinjski bi, sa druge strane, bio domaćin u prvom duelu.\nTags: Europa liga FK Sarajevo HŠK Zrinjski\nPrevious Zrinjski je uspio, a sada neka traje!\nNext Poznato ko će suditi Sarajevu i Zrinjskom u četvrtak u mečevima Europa lige


Više od 300 lokacija u reciklažnom adresaru\nAutor Zelena inicijativa. Više od 300 adresa na kojima građani mogu predati otpad na reciklažu u Srbiji uneto je u Adresar reciklažnih ostrva na sajtu Zelene inicijative, u rubrici Pazi djubre! Adresar reciklažnih ostrva u Srbiji predstavlja jedinstvenu bazu podataka o reciklažnim ostrvima, kako javno komunalnih preduzeća, tako i privatnih operatera sa dozvolom za prikupljanje, upravljanje i tretman otpada u Srbiji.Adresar građanima za sada nudi podatke o adresama 115 lokacija na kojima mogu predati stari papir, 112 lokacija za plastiku, 65 za metal, 10 za staklo i 5 za elektronski i električni otpad. Do sada su uneti podaci o reciklažnim ostrvima za 20 mesta i gradova u Srbiji.\nSvakog dana u Srbiji 5.000 tona otpada završi na deponijama, dok svako od nas pojedinačno ostavi iza sebe u proseku više 360kg otpada godišnje. Skoro polovina tog otpada odlaže se na divlje deponije koje se nalaze uz vodotokove, gradske trgove i parkove za decu. U zemljama EU prosečno se reciklira 40 procenata otpadnog materijala godišnje, dok je u Srbiji procenat recikliranog materijala 4 puta manji. U Srbiji se godišnje na deponije baci oko 50 miliona evra u vidu sekundarnog otpada koji se može reciklirati.TweetShare\tČita se...\tPut ka integrisanijoj ekonomskoj i monetarnoj uniji\nPotrebna strategija za borbu protiv diskriminacije\nOsnove EU budžeta


Cvijanović: Razvoj svake opštine znači razvoj Srpske - Glas Srpske\nSrna 12.04.2019 23:04\nUgljevik - Predsjednik Republike Srpske Željka Cvijanović izjavila je danas u Ugljeviku da za dobrobit građana mora da postoji jaka veza između republičke i opštinske vlasti koja obezbjeđuje dalji razvoj ove i svake opštine u Republici Srpskoj.\n“Razvoj svake naše opštine znači razvoj Republike i to je naša posvećenost”, rekla je Cvijanovićeva nakon sastanka sa načelnikom opštine Ugljevik Vasilijem Perićem.\nPrema njenim riječima, na sastanku je bilo riječi o različitim potrebama ove lokalne zajednice i projektima koji su realizovani ili će biti realizovani na dobrobit građana.\n“Ima mnogo infrastrukturnih projekata koje možemo zajedno realizovati, a zadovoljna sam činjenicom da je Vlada Republike Srpske proteklih godina u razne projekte u Ugljeviku investirala 35 miliona KM”, navela je Cvijanovićeva.\nOna je rekla da je samo prošle godine uloženo pola miliona KM u rekonstrukciju lokalnih puteva, škole, infrastrukturu i objekat za ambulantu porodične medicine.\n“To su sve projekti od kojih naši građani treba da vide korist i dobrobiti, a to i jeste uloga republičke i opštinske vlasti, da radi na način da izlazi u susret potrebama građana”, istakla je Cvijanovićeva.\nPrema njenim riječima, na sastanku je bilo riječi i o javnom preduzeću Rudnik i termoelektrana Ugljevik, koje zapošljava 2.000 radnika i nosilac je privrednog života u opštini i regiji.\nNačelnik Ugljevika Perić izrazio je zadovoljstvo današnjom posjetom predsjednika Republike Srpske i naveo da su razgovarali o razvoju RiTE Ugljevik, opštine i cijele Republike Srpske.\n“Jača saradnja naše lokalne zajednice i Vlade Republike Srpske biće na dobrobit građana”, istakao je Perić.\nPerić je kao jedan od budućih projekata naveo izradu replike rodne kuće Filipa Višnjića u njegovom rodnom kraju, što bi ojačalo turističku ponudu ovoga kraja, kao i nastavak uređenja korita rijeke Janje.


Milenijum timu 10 miliona evra pomoći za gradnju hotela - NOVA portal\nBiznis Autor:Nova ekonomija29. jan. 202110:43\nVranjska banja Foto:Wikimedia/DJUKI\nKomisija za kontrolu državne pomoći odobrila je bespovratnu pomoć od 10,14 miliona evra kompaniji Milenijum resorts iz Beograda, za realizaciju investicije "Resort" u Vranjskoj banji, piše "Nova ekonomija".\nMilenijum resorts je ćerka firma kompanije Milenijum tim (Millennium Team), koja se dovodila u vezu s nezakonitim rušenjem objekata u Savamali i sa Predragom Malim, bratom ministra finansija Siniše Malog.\nNezavršen hotel i zemljište u centru Vranjske Banje, avgusta 2019. godine je za oko 200.000 evra kupila firma Milenijum tim nakon višedecenijskog sudskog spora između Specijalne bolnice i Fonda PIO.\nPutem projekta za koji su dobili državni novac će biti zaposleno najmanje 145 novih radnika na neodređeno vreme do kraja 2023. godine, a Milenijum resorts će uložiti najmanje 65,7 miliona evra u istom roku, navodi se u dokumentu Komisije, navela je „Nova ekonomija“.\nPočinje suđenje „Beogradu na vodi“ zbog rušenja u Savamali\nKompanija se takodje obavezuje da nova radna mesta, kao i samu investiciju zadrži na predmetnom području najmanje pet godina od završetka projekta.\nOva firma koja se, prema pisanju KRIK-a blisko povezuje sa bratom ministra finansija Siniše Malog, angažovana je na jednom od najpoznatijih gradjevinskih projekata u državi – „Beogradu na vodi“.\nPolicajci su saslušavali predstavnike te kompanije u istrazi rušenja u Savamali, jer je jedan od svedoka rekao da su bageri koji su srušili ceo kvart došli sa njihovog gradilišta.\nPrivredni sud u Beogradu je 2017. godine utvrdio da je Milenijum tim nezakonito srušio dva objekta u Hercegovačkoj br. 4, koji su pukim previdom preživeli „fantomsko“ rušenje u noći izmedju 24. i 25. aprila 2016, i time narušio državinu preduzeću Transport Peroni, podsetila je „Nova ekonomija“.\nKako je tada KRIK pisao, kompanija Milenijum tim je poznata i po tome što je radila gasifikaciju opština Smederevo i Grocka, dva posla koja su ukupno vredna oko 60 miliona evra, a zatim je dobila da gradi stanove za pripadnike službi bezbednosti u Nišu i Vranju, za 15 miliona evra.\nbespovratna pomoćMilenijum timnova ekonomijaVranjska banja


Magazin online Đoković nosi zastavu Srbije na Olimpijskim igrama - 11 July 2012 - Magazin - Vojvodina Net\nĐoković nosi zastavu Srbije na Olimpijskim igrama\nZastavu Srbije na otvaranju Olimpijskih igara u Londonu nosiće teniser Novak Đoković, odlučio je danas Olimpijski komitet Srbije.\nPredsedništvo OKS-a je na današnjoj sednici jednoglasno usvojilo predlog svoje Sportske komisije da Đoković bude nosilac.\nNajbolji srpski teniser i trenutno drugi na ATP listi važio je za glavnog favorita da nosi zastavu, ali je OKS želeo da poštuje proceduru da predlog o nosiocu da Sportska komisija posle konsultacija sa savezima.\nPredsednik Sportske komisije Nikola Kuljača rekao je da je Đoković kandidovan zato što je na prošlim Igrama osvojio bronzanu medalju, pobedio je na pet grend slem turnira, a 2011. godine je proglašen za najboljeg sportistu sveta.\nŠef misije Srbije za London Branislav Jevtić rekao je članovima Predsedništva da je organizacionom komitetu Igara dostavljena prijava svih 115 sportista iz zemlje, uz napomenu da ekipni sportovi do 18. jula treba da dostave konačne spiskove.\nJevtić je rekao i da su u toku zdravstveni pregledi olimpijaca, da se obavljaju antidoping testovi i da za sada ne postoji nijedan loš rezultat.\nPredsedništvo OKS-a je odlučilo da podrži Rukometni savez Srbije u organizaciji Evropskog prvenstva za žene u Srbiji u decembru 2012.


Odluku o ukidanu vanrednog stanja će doneti struka\nPredsednik Srbije Aleksandar Vučić gost je Marije Savić Stamenić u Jutru na Prvoj televiziji.\n"Ovo je svakako teško vreme, možda i najteže u poslednje dve decenije. Opasan nevidljivi protivnik", rekao je Vučić.\nJuče su iz SZO ponovili da Srbija drži epidemiju pod kontrolom. On se zahvalio što su to primetili.\n"Neznanje i nepripremljenenost celog sveta doprineli su širenju ovoga, ali mislim da smo dobro obavili posao zahvaljujući struci i merama koji smo doneli na vreme iako je Srbija bila izložena žestokom udaru", istakao je Vučić.\nRekao je da danas imamo jedan deo ljudi koji nam umire zato što smo čekali jer ljudi neće da idu na Sajam i dodao: "Bolnica nije dobra, bolje da ste na Sajmu ili Čairu nego da ste bolnici."\n"Noćas smo imali tešku noć, imamo nova žarišta", rekao je Vučić.\n"Da nema tih žarišta, procenat bi bio mnogo manji.. Kada žarišta stavimo pod kontrolu i izbegnemo nova žarišta, onda verujem da će procenat da pada. I dalje imamo rastući broj na respiratoru. Za nas je najvažnije da počne da pada broj ljudi na raspiratoru.", rekao je Vučić.\nNapomenuo je da nije u pitanju Beograd, nego manji gradovi, poput Pančeva, Kovina...\nIstakao je da je posebno ponosan na penzionere jer su pokazali da su najodgovorniji deo društva.\n"Posao države je bio da pomognemo stručnjacima i donesemo teške i nepopularne mere. Nijednom penzioneru ne prija da bude zatvoren 24h, ali time čuvamo živote. Druga obeza bila je da pomogne zdravstvo i treća da obezbedimo robu".\n"Moramo da počeno da brinemo o ekonomiji. Razgovorao sam sa epidemiolozima, moramo da brinemo da se smanjuje broj ljudi na respiratoru. Ja sam po prvi put optimista. Najteže će biti sa otvaranjem škola, ali se nadamo da u skorije vreme možemo da krenemo sa otvaranjem fabrika i ugostiteljskih objekata. Moraće da se poštuju pravila u kafićima i restoranima barem još mesec dana nakon ukidanja i kada bude ukinuto vanredno stanje", istakao je Vučić.\n"Već više puta sam rekao koji je trenutak ukidanja vanrednog stanja - kada padne broj ljudi na respiratora i raste u privremenim bolnicama", rekao je Vučić, istakavši da će odluku o ukidanu vanrednog stanja doneti struka.\n"Ako mene pitate najranije u aprilu, krajem aprila, najkasnije u maju vanredno stanje", naveo je Vučić i istakao da nije vidovit ali da se tome nada.\nIstiče da je ekonomija od ključnog značaja i molio je lekare da mu kažu prvi trenutak kada može da se ukine vanredno stanje.\n"Mali broj ljudi nije odgovorio ovom izazovu i taj mali broj biće zamenjen", naveo je Vučić.\nU toku razgovora za Jutarnji program dobio je obaveštenje da će u utorak imati telefonski razgovor sa predsednikom NR Kine Si Đinpingom.\nizvor: Prva, b92,net, agencije, foto: EPA-EFE (Andrej Cukic)\n"Moguće da se đaci u Srbiji vrate u školske klupe u junu"


Ćuzulan srpsku vlast u Beogradu nazvao režimom, a Vučića lažovom :: Dešavanja u Bijeljini ::\n09. juli 2020. / 06:46\nĆuzulan srpsku vlast u Beogradu nazvao režimom, a Vučića lažovom\nPotpredsjednik SDS-a Dragan Ćuzulan iznio je uvrede na račun vlasti u Srbiji i njenog predsjednika Aleksandra Vučića, nazivajući srpsku vlast u Beogradu režimom, a Vučića lažovom i manipulatorom.\nĆuzulan je istakao da već odavno ne voli predsjednika Srbije Aleksandra Vučića, a da se narod u Republici Srpskoj treba ugledati na proteste koji se svake subote održavaju u Beogradu protiv "režima, medijskih manipulacija i laži".\n"Zato Milorad Dodik ne voli Republiku Srpsku", kazao je Ćuzulan na video snimku koji se objavljen na društvenim mrežama na kojem se obraća na predizbornom skupu koalicije "Trebinje može bolje" u trebinjskom naselju Gorica povodom prijevremenih izbora u ovom gradu koji će biti održani 17. februara.\nĆuzalan je rekao da je u Srpskoj narod podijeljen i da je ovo, prema njegovim riječima, krajnji momenat, ne samo kada je riječ o trebinjskim prijevremenim izborima, da Srbi dobro stave prst na čelo i pogledaju u kom se pravcu sve dešava.\n"Siguran sam da, ako ova vlast nastavi da radi, da će ona da dovrši onu stvar koju je Ante Pavelić pokušao da uradi, a nije uspio", kazao je Ćuzulan.\nOn je naglasio da je sadašnji episkop zahumsko-hercegovački i primorski Dimitrije pravi vladika, dok se to ne može reći za njegovog prethodnika vladiku Grigorija.\n"Zato mu svaka čast. Bio sam veliki prijatelj sa Grigorijem, a daleko sam više uvažavao Atanasija, kome mnoge stvari lažu i prenose mu pogrešno. Ali, da naša crkva služi bilo kojoj politici - to je bruka", poručio je Ćuzulan.\nPrema njegovom riječima, u školama treba ukinuti vjeronaku, jer ona, kako je rekao, nije partijska ideologija, kako se sada doživljava.\n"Ne povlačim što sam rekao i stojim iza svega što sam rekao", poručio je Ćuzulan.


Na ETF-u otvorena izlozba Teslina vizija interneta - vesti - srp\nNa ETF-u otvorena izlozba Teslina vizija interneta\nU okviru kulturno-turističke rute "Putevima Tesle kroz Srbiju", Elektrotehnički fakultet (ETF) iz Beograda i Klaster puteva kulture otvorili su po prvi put za javnost stogodišnje kabinete ETF-a, a u holu fakulteta prikazana je izložba "Teslina vizija interneta".\nDekan ETF-a Branko Kovačević podsetio je da je Tesla, uz Mihajla Pupina, osnivač ETF-a 1894. godine, a već 1903. Srbija je dobila prvu elektranu po Teslinim zamislima na reci Đetini kod Užica, koju je izgradio Đorđe Stanojević, svega četiri godina posle izgradnje prve hidroelektrane na Nijagari u SAD.\nDanas 99 odsto industrije počiva na Teslinim izumima, od tramvaja, fabrika, do kućnih uređaja, mobilne telefonije i Interneta, podsetio je Kovačević, naglašavajući da je Tesla napravio industrijsku revoluciju koja još uvek traje i možda samo delo Leonarda da Vinčija može da se uporedi sa delom srpskog naučnika.\nGovoreći o mašinama u kabinetima ETF-a, na kojima su učile i danas uče generacije studenata, Kovačević je rekao da su to ratne reparacije koje je Srbija dobila posle Prvog svetskog rata od Nemačke, od "Simensa", proizvedene na osnovu Teslinih principa i one i danas rade.\n"Na njima se savršeno vidi šta se dešava u realnom svetu. Danas imate računare, virtuelnu realnost, digitalni svet, zaboravlja se na pravu realnost, tako da su te mašine idealne za nas i mislim da te mašine nema niko u svetu, pa čak i sam "Simens"", kazao je dekan ETF-a.\nIzložba će biti otvorena u narednih mesec dana.\nOtvaranju izložbe prisustvovali su i državni sekretar Ministarstva energetike Dušan Mrakić i direktor muzeja Nikole Tesle Vladimir Jelenković.


FoNet portal :: Pretraga / tagId=58809\nTag: anđelka atanasković, Pogodaka: 19\nMinistarka privrede Anđelka Atanasković obišla je danas kompaniju ELIXIR Prahovo, u opštini Negotin, koja bi u narednom periodu trebalo da investira 150 miliona evra u svoje proizvodne kapacitete, a u planu je i izgradnja Hemijsko-industrijskog parka.\nZa dijalog politike i privrede\nMinistarka privrede Anđelka Atanasković poručila je danas da je dijalog između privrednika i države od velikog značaja za razvoj ekonomije, saopštilo je danas Ministarstvo.\nPodsticaj domaćim investitorima\nMinistarka privrede Anđelka Atanasković posetila je danas Požegu gde je sa privrednicima razgovarala o problemima sa kojima se susreću i podsticajima koji su na raspolaganju domaćim investitorima, saopštilo je Ministarstvo.\nNe delimo investitore\nDijalog države sa privrednicima je od velikog značaja za zajedničko unapređenje privrednog ambijenta, ali i radi informisanja o vidovima podrške Ministarstva privrede koji su im na raspolaganju, poručila je ministarka privrede Anđelka Atanasković prilikom današnje posete firmama "Matis grup" i "MDM Nju Fešn" u Ivanjici.\nInfrasturktura preduslov za investitore\nMinistarstvo privrede je u proteklih pet godina uložilo 230 miliona dinara bespovratnih sredstava u užičku privredu, a investicije su premašile 900 miliona dinara, izjavila je danas ministarka privrede Anđelka Atanasković u razgovoru sa rukovodstvom grada i privrednicima Užica.\nMinistarka privrede Anđelka Atanasković posetila je danas Slobodnu zonu "Subotica" i razgovarala sa predstavnicima kompanija "Ametek", "Norma group", "B+B sensor" i "Plasticam", ocenivši da je subotička slobodna zona "pravi primer kako bi svaka lokalna samouprava trebala da radi na privlačenju investitora".\nInvesticije u srpsko hotelijerstvo\nMinistarka privrede Anđelka Atanasković razgovarala je danas sa delegacijom Egipta, koju je predvodio guverner Južnog Sinaja Kaled Foda Sadik, koji je zainteresovan za unapređenje avio saradnje kroz povećanje broja letova, a i na nivou kompanija Er Kaira i Er Srbije.\nZiđin prevazišao očekivanja\nIako je Ugovorom o strateškom partnerstvu sa Srbijom bilo precizirano da Ziđin u narednih šest godina investira 1,26 milijardi dolara, ukupne investicije u planiranom periodu premašiće taj iznos i dostići 1,9 milijardi dolara, izjavio je generalni direktor Ziđina Đen Siming tokom posete ministarke privrede Anđelke Atanasković Boru.


Najveći problemi distribucije vakcina: Ampule, prevoz, temperatura… – Televizija srpske dijaspore\nNajveći problemi distribucije vakcina: Ampule, prevoz, temperatura…\nStručnjaci procjenjuju, da je u prvoj godini vakcinisanja protiv virusa korona, moguće obezbijediti maksimalno jednu do dvije milijarde doza, koje bi bile podijeljene u svijetu.\nIz Saveza za vakcine – GAVI, poručuju da je nerealno očekivati da svijet odjednom raspolaže sa dovoljno doza vakcine za sve.\nRazvoj vakcine u rekordnom vremenu je težak zadatak, a proizvodnja dovoljnih količina je najveći medicinski proizvodni poduhvat u istoriji.\nAgencije prenose navode GAVI-ja, da će biti teško “upregnuti” u posao pravljenja vakcine i njenu distribuciju sve stručnjake, u vrijeme kada je svijet suočen sa globalnim ograničenjima putovanja.\nProblem su i ekstremni uslovi skladištenja i pravljenje novih vrsta ampula, te igala za milijarde doza.\nSvaki zastoj u lancu snabdijevanja cijelog svijeta, mogao bi da potkopa ili odloži složeni proces distribucije vakcine.\nIz Američkog vojnog centra za istraživanje zaraznih bolesti, koji sarađuje sa projektom Vlade SAD “Warp speed”, u namjeri da se vakcina, kada bude nađena i odobrena, isporuči do narednog januara, napominju da specijalizovane firme uobičajeno imaju godine na raspolaganju, a da će u ovom slučaju to biti sedmice.\nStručnjaci upozoravaju da nemaju dovoljno kapaciteta da proizvedu, upakuju i distribuišu milijarde doza vakcine odjednom.\nZato će specijalizovane firme i Vlade morati da riješe nedostatak u automatizovanom procesu punjenja ampula ili injekcija vakcinom, te pečaćenja i pakovanja za isporuku.\n“Ovo je najveći logistički izazov sa kojim se svijet suočava”, upozorava Tobi Peters, stručnjak za inženjering i tehnologiju na britanskom Univerzitetu u Birmingemu.\nOn procjenjuje da će biti potrebno vakcinisati 60 odsto svjetske populacije.\nNekoliko proizvođača, a među njima i favorit za pravljenje prve vakcine, američka biotehnološka kompanija “Moderna”, eksperimentišu sa nekoliko načina za rješavanje zahtjeva za obezbjeđivanje ekstremno hladnih uslova za skladištenje vakcine.\nTa temperatura, prema sadašnjim saznanjima, moraće da bude minus 80 stepeni Celzijusovih.\nIstovremeno, kako je saopšteno, kompanija “SiO2 materials science”, radi na proizvodnji ampula, koje će izdržati ultranisku temperaturu.\nI ograničenja putovanja predstavljaju problem. Tako firma “Džonson/Džonson”, koja planira da već ovog ljeta pokrene klinička ispitivanja vakcine, ima velike probleme da pošalje stručnjake za razvoj vakcine van SAD, da nadziru izgradnju proizvodnih pogona.\nSAD – nuklearno oružje: Nema razloga za nastavak nuklearnih testova\nPredsednik Bavarske vlade uputio apel građanima povodom putovanja na godišnje odmore\nPriroda: Rekordna prosječna temperatura u arktičkom Sibiru!\nU Africi demonstracije protiv eksperimentalnih vakcina\nKorona: Ruski dobrovoljci za testiranje vakcine, zasad bez zdravstvenih problema\nRusija – Sibir: Rekordno visoka temperatura u Verhojansku


06. 12. 2018. u 15:28\nNakon što su prethodno asfaltirali 170 metara saobraćajnice u Kemal-begovoj ulici, zahvaljujući povoljnim vremenskim uslovima za ovo doba godine, radnici građevinske firme „Bosman“ su uspjeli okončati i radove na asfaltiranju trotoara sa dvije strane ove ulice koja je smještena između Alipašine i Koševo ulice (Mjesna zajednica „Džidžikovac-Koševo I“).\nTim povodom je načelnik Općine Centar dr. Nedžad Ajnadžić, zajedno sa pomoćnikom za investicije, komunalni razvoj i planiranje Samirom Šehovićem i predstavnikom nadzora iz firme „Energoinvest“ obišao ovu lokaciju kako bi se uvjerio u kvalitet izvedenih radova.\n- Želim prvo našim sugrađanima da uputim izvinjenje zbog toga što su radovi trajali duže nego što je planirano, ali to se desilo zbog velikog obima posla. Uvjeren sam da je ovo dobar projekat koji je realizovan u interesu građana. Projekat u ovoj ulici je podrazumijevao obnovu kompletne vodovodne i kanalizacione infrastrukture kao i postavljanje novog asfalta duž saobraćajnice i trotoara. Svi navedeni radovi su Općinu Centar koštali oko 400.000 KM. Dobili smo dobro infrastrukturno rješenje na veliko zadovoljstvo naših građana i zadovoljni smo sa onim što je do sada urađeno na ovom području, objasnio je Ajnadžić nakon obilaska okončanih radova.\nU okviru sanacije Kemal-begove ulice uklonjeni su stari ivičnjaci i trotoari, nakon čega je postavljena nova podloga duž saobraćajnice i trotoara, kao i novi betonski ivičnjaci, dok su tokom pomenute rekonstrukcije vodovodne i kanalizacione mreže zamijenjene cijevi potisnog i distributivnog vodovodnog cjevovoda, te fekalne i oborinske kanalizacije, nakon čega je obavljeno testiranje, čišćenje i dezinfekcija nove vodovodne mreže.\nPomenuti radovi su okončani na osnovu sporazuma o realizaciji projekta rekonstrukcije vodovodne i kanalizacione mreže u Kemal-begovoj ulici, kojeg su potpisali načelnik Općine Centar dr. Nedžad Ajnadžić i predstavnik Kantonalnog javnog komunalnog preduzeća „Vodovod i kanalizacija“ kao nositelja realizacije, projektovanja i nadzora.


U Srbiji od posledica COVIDA-19 preminule tri osobe GracanicaOnline.Info\nU Srbiji od posledica COVIDA-19 preminule tri osobe\nTri osobe su preminule od posledica korona virusa u Srbiji u poslednja 24 sata, dok je od 8.969 testiranih uzoraka, registrovano 228 novih slučajeva zaraze, saopšteno je na sajtu Ministarstva zdravlja Republike Srbije covid19.rs.\nOd početka epidemije, u Srbiji je testiran 4.591.257 uzoraka, registrovana su 719.462 lica zaražena korona virusom, od kojih je 7.095 osoba preminulo. Na bolničkom lečenju se nalazi 320, a na respiratorima još 11 pacijenata.\nNema preminulih od COVIDA-19 u većinski albanskim sredinama na Kosovu, od 2.577 testiranih uzoraka je registrovano 28 novih slučajeva zaraze, dok je 18 osoba izlečeno, saopštio je Institut za javno zdravlje u Prištini.\nOd početka epidemije, u većinski albanskim sredinama na Kosovu je testirano 708.159 uzoraka, registrovana su 107.954 inficirana lica, od kojih je 2.265 osoba preminula, dok je trenutno 114 aktivnih slučajeva zaraze.\nPrevious Blagi porast novoobolelih od COVIDA-19 u Srbiji\nNext U Srbiji 202 novozaražena COVIDOM-19, u albanskim sredinama na KiM devetnaest\n26. septembra 2021., 03:37


Tip dana: Šamrok – Bohimijan: Da li je vreme za prvi poraz lidera na tabeli na domaćem terenu? – Kladjenje.rs\nHomeTip DanaTip dana: Šamrok – Bohimijan: Da li je vreme za prvi poraz lidera na tabeli na domaćem terenu?\n24 Juna, 2022 Vlajko Tip Dana 0\nU petak je veoma interesantna ponuda za klađenje, a za vas smo ovog puta analizirali duel između Šamroka i Bohimijana.\nŠamrok: Fantastične partije na domaćem terenu!\nFudbaleri Šamroka su prošle sezone bez većih problema došli do titule šampiona Irske, i to pošto su na kraju završili na prvom mestu na tabeli uz čak šesnaest bodova viška u odnosu na drugoplasirani Sent Patrik.\nKako sada stvari stoje ova ekipa je na pravom putu da dođe do naslova prvaka i u ovom šampionatu, s obzirom da se Šamrok u ovom trenutku nalazi na prvom mestu na tabeli uz pet bodova viška u odnosu na drugoplasirani Dandilk, koji ruku na srce u poslednje vreme beleži fantastične partije, o čemu nam najbolje svedoče i pet trijumfa u nizu.\nKada je reč o lideru na tabeli, ovaj tim u poslednje vreme igra nešto slabije, pa je tako na pet poslednjih susreta aktuelni šampion Irske ostvario tri trijumfa i dva poraza.\nU prošlom kolu je učesnik kvalifikacija za Ligu šampiona doživeo poraz na gostovanju kod upravo drugoplasiranog Dandilka, a taj meč je završen rezultatom 1:0, čime je Šamrok potvrdio da u poslednje vreme ima dosta problema na strani, s ozbirom da je ovaj tim i pre toga izgubio meč na strani od Drogede, kada je takođe bilo 1:0.\nIpak, što se tiče mečeva na domaćem terenu tu je lider na tabeli skoro pa perfektan, pošto je na deset odigranih susreta na svom stadionu Šamrok ostvario čak devet trijumfa uz samo jedan remi, što najbolje pokazuje kako ovaj tim igra na svom stadionu.\nZa kraj, kada su u pitanju međusobni dueli između ova dva tima, na dva poslednja meča je Šamrok upisao isto toliko trijumfa, dok je pre toga Bohimijan imao sjajan niz od četiri uzastopna susreta bez poraza.\nBohimijan: Mogu li gosti do iznenađenja?\nŠto se tiče Bohimijana, ova simpatična ekipa je prošlu sezonu završila na petom mestu na tabeli, i na taj način ovaj tim nije ostvario svoj primarni cilj pošto nije izboren plasman u kvalifikacije za neko od evropskih takmičenja.\nSvakako da se glavni cilj ne menja ni kada je u pitanju ovogodišnje izdanje najkvalitetnijeg ranga irskog fudbala, mada se u ovom trenutku Bohimijan nalazi na šestom mestu na tabeli uz čak osam bodova manjka u odnosu na trećeplasirani Deri Siti, a tu treću poziciju pominjemo iz razloga što je to poslednje mesto koje na kraju prvenstva donosi plasman u kvalifikacije za Ligu Konferencije.\nU prošlom kolu je tim iz Dablina odigrao jedan dobar meč i na svom terenu slavio protiv Šelburna sa 1:0, a treba napomenuti da je domaća ekipa skoro čitavo drugo poluvreme igrala sa igračem manje nakon što je isključen Keli u 53. minutu susreta.\nNa pet poslednjih mečeva Bohimijan igra poprilično promenljivo, pa je tako ova ekipa u tom periodu ostvarila dva trijumfa, dva poraza uz jedan remi.\nKada je reč o mečevima van domaćeg terena, šestoplasirana ekipa na tabeli je do sada odigrala devet mečeva na strani i utisak je da se ovaj tim nije proslavio pošto je u tom periodu ostvario samo dva trijumfa, četiri remija i tri poraza.\nPoslednju pobedu na strani protiv Šamroka, Bohimijan je ostvario još u aprilu 2019. godine a taj meč je završen rezultatom 0:1.\nZa kraj, treba istaći da meč između Šamroka i Bohimijana slovi za najveći derbi irskog fudbala, a uostalom to je svakako i duel dve najpopularnije ekipe u ovoj zemlji.\nUtisak je da nas očekuje jedan veoma interesantan susret, a ako se malo osvrnemo na tradiciju, ovo su mečevi koji nam uglavnom donose dosta golova, zbog čega vam savetujemo da probate sa igrom 3+ koju kladionica Meridianbet plaća sa kvotom 1.82.\nKao što smo već napomenuli, lider na tabeli igra fantastično na domaćem terenu zbog čega vam preporučujemo da probate sa jedinicom, za koju je kladionica Meridianbet pripremila kvotu 1.62.


21.12.2021 u 12:30\nMikročip umesto kovid pasoša?\nSTOKHOLM - Švedska startap kompanija Epicentar saopštila je da je razvila mikročip koji se ugrađuje ispod kože i koji bi mogao da služi kao kovid potvrda, umesto kovid pasoša. Implant bi mogao da se očita bilo kojim uređajem korišćenjem protokola komunikacije bliskog polja (NFC), piše Dejli mejl. Šef distribucije te kompanije Hans Sjobald pokazao je u video objavi čip i pametni telefon kojim je mahao preko njega, utvrđujući na taj način status vakcinacije. „Implanti su veoma raznovrsna tehnologija koja može da bude upotrebljena za mnoge različite stvari i sada je veoma dobro imati kovid pasoš uvek dostupan u vašem implantu”, istakao je Sjobald. U svetu su informacije o vakcinaciji dospupne na papiru ili u digitalnom obliku, poznatijem kao kovid pasoš.\n15.12.2021 u 15:10\nLONDON - Vrhovni sud Velike Britanije odbacio je danas inicijativu da se uvedu rodno neutralni pasoši, navodeći da bi rodna oznaka „x” potkopala pravni sistem koji je izgrađen na jasnoj podeli između muškaraca i žena. Zagovornici promena su tu odluku nazvali „ponižavajućom” i „dehumanizujućom”, napominjući da se Britanija takvim potezom razišla od nekolicine zemalja koje priznaju rodno neutralne dokumente. Kristi Elan-Kejn, koja pokušava da dobije pasoš sa oznakom „x” od 1995. godine, navodi da će u vezi sa ovim slučajem uložiti žalbu Evropskom sudu za ljudska prava (EĆR) na osnovu kršenja prava na privatnost. Presuda, za koju je Kristi tvrdi da nije iznenađenje, dolazi nakon što su se Sjedinjene Države u oktobru pridružile nizu drugih zemalja, uključujući Indiju, Australiju i


Šta treba da znaju oni koji su preležali koronu - Kazaljka\nNaslovna/Magazin/Zdravlje/Šta treba da znaju oni koji su preležali koronu\nŠta treba da znaju oni koji su preležali koronu\nkazaljka Send an email 21.08.2020.\nNakon preležanog koronavirusa, većina ljudi se žali na hroničan umor i nedostatak snage. Da li koronavirus ostavlja trajne posledice po zdravlje, i kakve, još nije poznato, ali su lekari saglasni da posledica ima.\nOd izbijanja pandemije koronavirusa, u Srbiji je do sada registrovano blizu 30.000 obolelih. Za sve koji su se izlečili, oporavak nije bio isti. Neki ga lako prevaziđu, dok nekima virus može da izazove ozbiljne posledice.\n“Većina ljudi se žali na intenzivan umor posle bolesti. I naši pacijenti su se takođe najviše žalili na umor koji nikad pre nisu osetili tokom neke druge bolesti, žale se na palpitacije srca, plaše se da li će njihov srčani mišić biti trajno ili trenutno oštećen”, kaže Ivana Stefanović iz Hitne pomoći.\n“Ono što jeste preporuka da težu fizičku aktivnost izbegavate, u kondiciju ne možete da se vratite brzo, naš srce je sigurno dosta pretrpelo. Posle mesec i po dana možete da počnete sa šetnjom, pa tek onda nešto intenzivnije, što zavisi od toga koliko je klinička slika bila teška”, kaže doktorka Stefanović.\nProfesor doktor Petar Otašević sa Instituta za kardiovaskularne bolesti “Dedinje” kaže da koronavirus može da zahvati i više od 70 odsto srčanog mišića kod prethodno zdravih ljudi.\n“To je više nego što se ranije mislilo i to nas brine, jer nismo sigurni da li će se ta oštećenja kasnije oporaviti. Ne postoji način da znamo unapred da li će neko imati komplikacije, međutim, to ne znači da ako ste bili zdravi i mladi, da nećete imati ove komplikacije”, kaže doktor Otašević.\nIvana Španović ne brani zlato na Svetskom prvenstvu\nU SAD ubistvo tamnoputog muslimana na vjerskoj osnovi\nCrna Gora: Mešihat IZ-a pozvao vjernike na oprez zbog korona virusa


- Završena izrada mozaika oltara i centralnog dela Hrama Svetog Save u Beogradu\nsreda, 18.12.2019. u 15:48\nZvanična rusko-srpska komisija prihvatila je na današnjoj sednici radove na izradi mozaika oltara i centralnog dela Hrama Svetog Save na Vračaru. Radovi su obavljeni na ukupnoj površini od blizu 2.000 kvadratnih metara. Izrada unutrašnje dekoracije Hrama je jedan od najznačajnijih primera dekorisanja mozaikom u svetu. Projekat je realizovan u okviru programa kompanije „Gasprom njeft” za podsticanje razvoja kulture i očuvanja istorijskog nasleđa Srbije. Ova ruska kompanija je 2017. godine završila prvu etapu projekta podržavši izradu mozaika za centralnu kupolu Hrama na površini od oko 1.250 kvadratnih metara. Te radove, kao i one koji su usledili u okviru izrade mozaičke dekoracije Hrama, obavio je tim stručnjaka iz Rusije i Srbije pod rukovodstvom narodnog umetnika Rusije Nikolaja Muhina.\n„Tokom deset godina poslovanja u Srbiji, ‘Gasprom njeft‘ je postao jedan od najvećih ekonomskih investitora u ovoj zemlji. Kompanija ne razvija samo energetiku Srbije, već i realizuje sveobuhvatan program očuvanja kulturnog i istorijskog nasleđa zemlje. Ponosimo se našim doprinosom izgradnji najvažnijeg Hrama Srbije koji je sada simbol jedinstva naših zemalja. I naravno, simbolično je to što su u stvaranju mozaika učestvovali ne samo ruski, već i srpski stručnjaci”, naglasio je član Izvršnog odbora „Gasprom njefta” Aleksandar Dibalj.\nU 2019. godini se navršilo 10 godina od kada je „Gasprom njeft” stekao kontrolni paket u „Naftnoj industriji Srbije” (NIS). „Gasprom njeft” poseduje 56,15% akcija u NIS-u, a 29,87% akcija je u vlasništvu Republike Srbije. Za proteklih deset godina, NIS je postao jedna od najvećih vertikalno integrisanih energetskih kompanija u jugoistočnoj Evropi. Osnovne delatnosti kompanije su istraživanje, proizvodnja i prerada nafte i gasa, proizvodnja i promet širokog spektra naftnih derivata, kao i realizacija energetskih projekata. Kompanija razvija proizvodnju nafte i sopstvenu proizvodnju električne energije, ima jednu od najmodernijih rafinerija u regionu, kao i mrežu benzinskih stanica u Srbiji, Rumuniji, Bugarskoj, Bosni i Hercegovini.


U ZNAKU PREDSTAVA Počeo 10. Interdisciplinarni festival Dani malih stvari | Trebinje Live\nU ZNAKU PREDSTAVA Počeo 10. Interdisciplinarni festival Dani malih stvari\nMonodramom Fakulteta dramskih umjetnosti u Beogradu "Bog da prosti", u Trebinju je počeo jubilarni 10. Interdisciplinarni fest "Dani malih stvari" na kome će tokom tri dana biti odigrane četiri predstave pozorišta iz Republike Srpske i regiona.\nMonodrama rađena je po motivima romana "Petrijin venac" Dragoslava Mihailovića, koja komičnim i tragičnim situacijama govori o nesrećnoj sudbini jedne žene od rane mladosti, koju je izvela Anita Stojadinović kao svoju master predstavu na Fakultetu dramskih umjetnosti Beograd.\nStojadinovićeva je istakla da je teško na sceni raditi bez partnera, ali da joj olakšalo to što je birala tekst koji joj je blizak jer dolazi iz kraja odakle je i Petrija - lik monodrame.\nPrijatan osjećaj na sceni, kaže, dala joj je trebinjska publika, kod koje je izazvala emociju, ističući da je takav prijem od njih i očekivala s obzirom na ranija gostovanja.\nOtvarajući sinoć zvanično fest Željko Milošević, umjetnički direktor Kulturne scene "Male stvari" koja je organizator manifestacije, podsjetio je na razvojni put festivala, napominjući da je vremenom postao prepoznatljiv u regionu, sa više od stotinu nagrada na domaćim i međunarodnim festivalima.\nKao jedan od problema sa kojima se već tri godine unazad susreće festival i Kulturna scena, Milošević navodi nedostatak sredstava, odnosno njegovo "sklanjanje" sa budžetskog finansiranja.\nMilošević kaže da je festival, upravo zbog nedostatka sredstava, na nivou smotre, jer već treću godinu nemaju ni selektora niti takmičarske nagrade, ali da opstaju na tragu prvih sedam godina postojanja kada je festival to sve imao.\n"Nastavili smo da radimo zahvaljujući prijateljima, radu i istrajnosti entuzijasta", rekao je Milošević, izražavajući nadu da će oni koji odlučuju shvatiti da Trebinje ne treba da bude grad amaterizma, već da treba da se razvija u profesionalnom smislu.\nPovodom dva jubileja - 10 godina "Dana malih stvari" i 15 godina dramskih radionica Kulturne scene "Male stvari" - pozorišnim prijateljima, zaslužnim pojedincima, ustanovama, sponzorima i medijskim kućama dodijeljene su plakete i zahvalnice.\nU drugoj predstavi iste večeri Dušan Matejić izveo je monodramu "Dnevnik jednog ludaka", prema tekstu Nikolaja Vasiljevića Gogolja.\nU Domu mladih, u 20.00 časova večeras će nastupiti gosti iz Kosovske Mitrovice - ansambl Fakulteta umetnosti Priština, sa predstavom "Putujuće pozorište Šopalović" LJubomira Simovića.


Reforme u Zvezdi se nastavljaju: Otišao i Bjelica\nRTS\t18.04.2018 09:37\nPosle razlaza sa Dilanom Enisom, Crvena zvezda je sporazumno raskinula ugovor i sa Milkom Bjelicom, koji će, kao i Kanađanin sa srpskim državljanstvom, nastaviti sezonu u španskoj Saragosi.\nBjelici je ovo bio drugi mandat u Zvezdi, dok je tokom karijere nastupao za Braunšvajg, Keln, Lijetuvos Ritas, Baskoniju, Efes i Darušafaku.\nTridesettrogodišnji krilni centar karijeru nastavlja u španskoj Saragosi, gde će ponovo saigrač biti sa Dilanom Enisom, koji je raskinuo ugovor sa Zvezdom dan ranije.\nOn je izuzetno dobro počeo sezonu i bio predvodnik crveno-belih, ali je u drugom delu sezone drastično pao kvalitet njegove igre, pa i minutaža u finalnoj seriji ABA lige.\nNezvanično, Bjelica je bio najplaćeniji igrač tima sa Malog Kalemegdana, sa godišnjom platom od oko 350.000 evra.\nSaragosa se bori za opstanak u Endesa ligi, a trenutno je 15. na tabeli od 18 učesnika.


Kapiten napušta Marakanu - Moja Crvena Zvezda\nKapiten napušta Marakanu\nод Vladimir дец 16, 2010 окт 12, 2012 2 259\nSlavoljub Đorđević ponovo ide u Rusiju\nDoskorašnji kapiten FK Crvena zvezda Slavoljub Đorđević definitivno će ove zime napustiti Marakanu. Iskusni defanzivac je tokom jesenjeg dela sezone imao nekoliko kardinalnih grešaka, od kojih su svakako najupečatljivije bile one u mečevima sa Slovanom iz Bratislave, i u večitom derbiju sa Partizanom, i to ga je koštalo opstanka u crveno-belom dresu.\nNovi trener Robert Prosinečki je već izjavio da na proleće neće računati na usluge iskusnog defanzivca i da on ima odrešene ruke u izboru nove sredine.Međutim, kako sada stvari stoje Đorđević neće imati problema da pronađe novu sredinu. Njegova nova destinacija biće Rusija i klub Šinjik za koji je već nastupao od 2007. do 2009. godine. Potvrdu te informacije dao je i sportski direktor ruskog drugoligaša Aleksandar Rožnov.\nU dosadašnjoj karijeri Slavoljub Đorđević je pored Crvene zvezde i Šinjika nastupao i za Jedinstvo sa Uba, Spartak iz Varne, Leotar, Alaniju iz Vladikavkaza i Reindorf Altah.\nJoš jedno pojačanje na Malom Kalemegdanu\nCrvena zvezda gostuje Olimpiji


Odbornici Skupština opština Zvečan, Zubin potok, Leposavić i Kosovska Mitrovica poručili da briselski sporazum ne treba primenjivati dok se o njemu ne izjasni Ustavni sud\nOdbornici Skupština opština Zvečan, Zubin potok, Leposavić i Kosovska Mitrovica poručili su danas da je sporazum Beograda i Prištine iz Brisela neprihvatljiv za srpski narod na Kosovu.\nSporazum Beograda i Prištine iz Brisela je neprihvatljiv je jer, kako se navodi u zaključcima sa sednice, njegovim odredbama predviđeno da se država Srbija povuče sa Kosova, da se ukinu institucije države Srbije i da se, kako se navodi, uvede ustavno pravni poredak nepriznate države Kosovo.\nOdbornici Skupština opština Zvečan, Zubin potok, Leposavić i Kosovska Mitrovica smatraju da briselski sporazum ne treba primenjivati, a posebno ne pre nego što Ustavni sud ne da ocenu njegove ustavnosti. Načelnik kosovsko-mitrovičkog okruga Radenko Nedeljković rekao je da je taj sporazum štetan za Srbe na Kosovu i da kako je kazao ne garantuje ni minimum preduslova za opstanak Srba na Kosovu.\n“Mislim da je ovo jedan politički sporazum koji nije utemeljen u ustavno pravni poredak Republike Srbije i mi moramo da tražimo i zahtevamo da se Ustavni sud izjasni i donese odluku ne samo kad je u pitanju ovaj, već svi ostali sporazumi koji su do sada postignuti u Briselu i koji su u procesu implementacije”, rekao je Nedeljković.\nOdbornici su još naveli da opštine sa severa Kosova i njeni predstavnici nisu u sukobu sa vlastima u Beogradu niti vode kampanju protiv aktuelne vlasti, pojedinaca ili stranaka zbog razlika u ocenama sporazuma.\nPredsednik opštine Zubin Potok Slaviša Ristić osvrnuo se na nedavni sastanak sa predstavnicima Vlade Srbije u Beogradu i naveo neke, kako je rekao besmislene argumente zašto treba da prihvate briselski sporazum, a koje im je saopštio predsednik Vlade Srbije Ivica Dačić.\n“Jedan od tih nazovi argumenata je da mi ovo moramo da uradimo, to su reči predsednika Vlade, a onda ćemo se unutar tog sistema boriti da iz njega izađemo. Kaže, da mi pošto se integrišemo u nezavisno Kosova treba da budemo remetilački faktor, a mi smo rekli da ne želimo da budemo remetilački faktor već narod koji želi da ostane da živi u državi Srbiji”, rekao je Ristić.\nNa sednici je još podržana inicijativa da se 10. maja u Beogradu organizuje, kako je navedeno, sabor pod sloganom "Ostajemo u Srbiji".\nVučić i Dačić sa načelnicima kosovskih okruga


Naslovna » Struktura » Sektor za evropske integracije i međunarodnu saradnju\nv.d. Pomoćnik ministra – Sanja Putnik\nTelefon : + 381 11 33 48 441\nSektor za evropske integracije i međunarodnu saradnju obavlja poslove koji se odnose na: koordinaciju, usmeravanje i podršku aktivnostima vezanim za harmonizaciju politika, propisa, procedura i standarda radi ispunjavanja obaveza i ostvarivanje ciljeva Republike Srbije u procesu pristupanja Evropskoj uniji i na međunarodnom planu, i učešće predstavnika Ministarstva u radu tela osnovanim za te potrebe; saradnju i dijalog sa nadležnim organima, organizacijama i međunarodnim donatorima radi obezbeđivanja podrške za postizanje ciljeva Ministarstva; praćenje primene sistemskih zakona, propisa i opštih akata u oblastima iz delokruga Sektora i predlaganje mera za unapređenje stanja u tim oblastima; pripremanje predloga osnove i informacija za učešće na međunarodnim konferencijama, mešovitim komisijama, radnim grupama, seminarima, radionicama i drugim skupovima i saradnju na izradi uporednih analiza sa drugim zemljama kandidatima i članicama EU i drugih međunarodnih organizacija; učešće u pripremi strateških i programskih dokumenata za finansiranje iz međunarodne donatorske pomoći i planiranje, pripremu, sprovođenje i praćenje sprovođenja projekata koji se finansiraju iz međunarodne razvojne pomoći u skladu sa procedurama; usklađivanje i nadgledanje aktivnosti drugih subjekata, učesnika u projektima, tokom planiranja, pripreme, sprovođenja i praćenja sprovođenja projekata finansiranih iz međunarodne donatorske pomoći; koordinaciju aktivnosti neophodnih za obezbeđivanje potrebnog nacionalnog sufinansiranja programa i projekata finansiranih iz međunarodne donatorske pomoći; sprovođenje mera za uspostavljanje, funkcionisanje i održivost indirektnog sistema upravljanja fondovima EU, u skladu sa relevantnim procedurama; pripremu izveštaja o poslovima pripreme, sprovođenja i praćenja sprovođenja projekata finansiranih iz međunarodne donatorske pomoći; izradu planova, programa i izveštaja o radu u cilju informisanja zainteresovane javnosti, vidljivosti i transparentosti rada Ministarstva u domenu poslova Sektora; praćenje rada međunarodnih i regionalnih organizacija, agencija i tela u oblasima koje se tiču nadležnosti Ministarstva radi ostvarivanja poslova iz delokruga Sektora; učešće u uspostavljanju sistema finansijskog upravljanja i kontrole u poslovima iz delokruga Sektora i druge poslove iz delokruga Sektora.\nU Sektoru za evropske integracije i međunarodnu saradnju obrazovane su sledeće uže unutrašnje jedinice:\nOdeljenje za projekte, i\nGrupa za evropske integracije i međunarodnu saradnju.\nOdeljenje za projekte\nNačelnik Odeljenja – Mila Stanković\nTelefon : + 381 11 33 48 513\nOdeljenje za projekte obavlja poslove koji se odnose na: učešće u radu grupa za pripremu strateških i programskih dokumenata za finansiranje i identifikaciju i formulaciju projekata za korišćenje sredstava iz fondova EU i druge međunarodne razvojne pomoći; pripremu i revidiranje liste prioritetnih projekata, predlaganje projekata u skladu sa relevantnom procedurom i vođenje evidencije o svim predloženim projektima; učešće u pripremi relevantne projektne i tenderske dokumentacije (opise poslova, tehničke specifikacije, itd.) i izradi/ažuriranju plana javnih nabavki i plaćanja za odobrene projekte i sprovođenje neophodnih aktivnosti kako bi sredstva za nacionalno sufinansiranje projekata bila na vreme obezbeđena; blagovremeno informisanje o problemima u sprovođenju projekata i potrebi preduzimanja korektivnih mera; obezbeđenje učešća u relevantnim odborima za praćenje programa i organizaciju i koordinaciju predlaganja članova odbora za evaluaciju ponuda na tenderu; administrativne i stručne poslove, uključujući kontrolu, vezane za tendersku dokumentaciju i ugovaranje, kao i za sprovođenje ugovorenih obaveza od strane ugovarača; kontrolu i proveru izveštaja za sprovođenje projekata, uključujući i kontrolu na licu mesta; pripremu i podnošenje izveštaja o procesu programiranja/pripreme projekata i izradu izveštaja o sprovođenju projekata finansiranih iz fondova EU i druge međunarodne razvojne pomoći u skladu sa relevantnim procedurama i čuvanje neophodne dokumentacije radi sprovođenja postupka revizije; sprovođenje mera za uspostavljanje, funkcionisanje i održivost indirektnog sistema upravljanja fondovima EU u skladu sa relevantnim procedurama; ispunjavanje zahteva u vezi sa vidljivošću projekata finansiranih iz sredstava EU i druge međunarodne razvojne pomoći; saradnju sa međunarodnim razvojnim organizacijama i finansijskim institucijama, kao i nadležnim nacionalnim institucijama radi obezbeđivanja podrške za programe i projekte finansirane iz međunarodne donatorske pomoći koji doprinose ostvarivanju ciljeva i nadležnosti Ministarstva; druge poslove koji proizilaze iz međunarodnih preuzetih obaveza Republike Srbije u nadležnosti Ministarstva i druge poslove iz delokruga Odeljenja.\nU Odeljenju za projekte obrazuju se sledeće uže unutrašnje jedinice:\nGrupa za planiranje i pripremu projekata, i\nGrupa za sprovođenje i praćenje sprovođenja projekata.\nGrupa za planiranje i pripremu projekata\nRukovodilac Grupe - Nina Zelić\nTelefon : + 381 11 33 45 532\nGrupa za planiranje i pripremu projekata obavlja poslove koji se odnose na: učešće u radu sektorskih grupa za pripremu projekata, pripremu strateških i programskih dokumenata kojima se definišu strateški prioriteti koji će biti finansirani iz pretpristupne pomoći, kao i na identifikaciju, formulaciju i izradu predloga projekata finansiranih iz fondova EU i druge međunarodne razvojne pomoći; pripremu i revidiranje liste prioritetnih projekata, predlaganje projekata u skladu sa relevantnom procedurom i vođenje evidencije o svim predloženim projektima; praćenje pripreme relevantne projektne dokumentacije; sprovođenje neophodnih aktivnosti kako bi sredstva za nacionalno sufinansiranje bila na vreme planirana; pripremu i podnošenje izveštaja o procesu programiranja/pripreme projekata i primeni preporuka revizora i evaluatora; informisanje zainteresovanih strana o pravcima, pravilima i procedurama za programiranje projekata; sprovođenje mera za uspostavljanje, funkcionisanje i održivost indirektnog sistema upravljanja fondovima EU u skladu sa relevantnim procedurama; saradnju i komunikaciju sa drugim korisnicima međunarodne razvojne pomoći, Delegacijom Evropske unije u Republici Srbiji, Kancelarijom za evropske integracije i drugim nadležnim institucijama i organizacijama o potrebama za finansiranjem projekata; pružanje stručne pomoći drugim unutrašnjim jedinicama u Ministarstvu i drugim korisnicima planiranju i pripremi projekata; druge poslove koji proizilaze projektnih aktivnosti vezanih za proces pridruživanja Republike Srbije Evropskoj uniji i izvršenje međunarodnih preuzetih obaveza u nadležnosti Ministarstva i druge poslove iz delokruga Grupe.\nGrupa za sprovođenje i praćenje sprovođenja projekata\nRukovodilac Grupe – Nataša Radulović\nGrupa za sprovođenje i praćenje sprovođenja projekata obavlja poslove koji se odnose na: učešće u pripremi tehničke dokumentacije za sprovođenje postupka javnih nabavki i učešće u obezbeđivanju obaveznog nacionalnog sufinansiranja projekata i izradi/ažuriranju plana javnih nabavki i plaćanja za odobrene projekte; organizaciju i koordinaciju predlaganja članova odbora za evaluaciju ponuda na tenderu; praćenje sprovođenja projekata i ugovora kroz kontrolu aktivnosti ugovarača (administrativna i terenska provera, provera ispunjenosti zahteva koji se odnose na vidljivost projekata i provera izveštaja ugovarača) i preduzimanje mera i aktivnosti u cilju pravilnog i pravovremenog sprovođenja projekata i ugovora; izradu i podnošenje izveštaja o sprovođenju projekata finansiranih iz fondova EU i druge međunarodne razvojne pomoći, uključujući i izveštaje namenjene organu nadležnom za ugovaranje projekata, i čuvanje neophodne dokumentaciju radi sprovođenja postupka revizije; proveru ispunjenosti preduslova za sprovođenje projekata i ugovora; organizovanje aktivnosti od značaja za javnost i vidljivost projekata finansiranih iz sredstava EU; sprovođenje mera za uspostavljanje, funkcionisanje i održivost indirektnog sistema upravljanja fondovima EU u skladu sa relevantnim procedurama; pružanje stručne pomoći drugim korisnicima tokom sprovođenja projekata i finansijsku i dinamičku koordinaciju učesnika u projektima; učešće, u skladu sa relevantnim procedurama, u postupku pregovaranja u cilju zaključivanja ugovora i pravovremeno i tačno obaveštavanje o sprovedenim postupcima; učešće u relevantnim odborima i grupama za praćenje programa i koordinaciju sa ostalim korisnicima programa i predlaganje mera, gde je to moguće, za izmene ugovora; druge poslove koji proizilaze iz projektnih aktivnosti vezanih za proces pridruživanja Republike Srbije Evropskoj uniji i izvršenje međunarodnih preuzetih obaveza u nadležnosti Ministarstva i druge poslove iz delokruga Grupe.\nGrupa za evropske integracije i međunarodnu saradnju\nRukovodilac Grupe – Danica Stojanović\nGrupa za evropske integracije i međunarodnu saradnju obavlja poslove koji se odnose na: koordinaciju i podršku aktivnostima i saradnju u normativnim i studijsko-analitičkim poslovima na praćenju usklađenosti i usklađivanju propisa sa evropskim zakonodavstvom i standardima i međunarodnim preuzetim obavezama; stručne i administrativne poslove i koordinaciju učešća predstavnika Ministarstva u radu Koordinacionog tela za proces pristupanja Republike Srbije Evropskoj uniji, Savetu Koordinacionog tela i pregovaračkim grupama, i drugim telima osnovanim radi ostvarivanja ciljeva Republike Srbije u oblasti evropskih integracija i na međunarodnom planu; podršku stručnim i administrativnim poslovima u izradi uporednih analiza i pripremi predloga za unapređenje propisa i drugih akata, koordinaciju pripreme i stručne redakture prevoda pravnih tekovina EU (acquis communautaire) na srpski jezik; učešće u pripremi mišljenja, predloga i obrazloženja u pogledu primene propisa, pravila, direktiva, zaključaka, konvencija, ugovora i drugih akata EU i drugih međunarodnih organizacija i institucija u vezi sa međunarodnim i međudržavnim obavezama i programima; podsticanje međunarodne saradnje od značaja za ostvarenje ciljeva i nadležnosti Ministarstva; praćenje, koordinaciju realizacije i pripremu priloga Ministarstva za potrebe izrade Nacionalnog programa za usvajanje pravnih tekovina Evropske unije; praćenje ispunjavanja preporuka iz Godišnjeg izveštaja Evropske unije i sprovođenja Sporazuma o stabilizaciji i pridruživanju sa EU, kao i drugih obaveza Ministarstva u procesu evropskih integracija i na međunarodnom planu; priprema akata koje donosi Vlada, odnosno koje Vlada predlaže Narodnoj skupštini, kao i davanje mišljenja na akta koja pripremaju drugi organi i organizacije iz delokruga Sektora; druge poslove koji proizilaze iz međunarodnih preuzetih obaveza Republike Srbije u nadležnosti Ministarstva, delokruga Grupe i prirode posla, odnosno naloga pretpostavljenih lica i druge poslove iz delokruga Grupe.


Kuvajt: Emir pomilovao i ublazio kazne više od 30 disidenata\nTanjug 14. novembra 2021. 13:24\nKUVAJT – Kuvajtski emir šeik Navaf al Ahmad al Sabah izdao je dugo očekivani dekret o amnestiji, pomilovavši i ublaživši kazne više od 30 kuvajtskih disidenata.\nU dekretu, objavljenom kasno sinoć u kuvajtskom službenom listu, navodi se da je Al Sabah smanjio kazne 11 političara koji su dospeli u zatvor zbog upada u parlament u vreme Arapskog proleća 2011. i pomilovao i ublažio kazne još 24 osoba, preneo je AP.\nFotografije koje su danas podeljene na kuvajtskim društvenim mrežama prikazuju porodice zatvorenika koje su se okupile ispred Centralnog zatvora, kako u suzama grle svoje pomilovane rođake obučene u belu odeću.\nAmnestija je usledila nakon dugog tinjajućeg sukoba između vlade koju je imenovao emir i parlamenta, najmoćnijeg zakonodavnog tela u Kuvajtu.\nParlament može da donosi zakone, ali emir ima vrhovnu vlast, a članovi vladajuće porodice visoke položaje.\nTenzije između opozicionih poslanika i državnih zvaničnika dostigle su vrhunac, blokirajući napore za pokretanje ekonomskih reformi i donošenje zakona o dugu koji bi ublažio „nategnute“ državne finansije.\nVlada Kuvajta je prošle sedmice podnela ostavku, u cilju ublažavanja nesuglasica sa parlamentom koji je blokirao ekonomske reforme.\nŠeik Navaf je formalno prihvatio danas ostavku vlade, izvestila je državna novinska agencija KUNA.


SEVERNA MAKEDONIJA KORAK PRED FORMALNI ULAZAK U NATO | Magazin Odbrana i Bezbednost\nSeverna Makedonija je u utorak 17. marta uklonila poslednju prepreku da postane 30. članica Severnoatlantskog pakta (NATO) nakon što je španski Senat ratifikovao pristupanje.\nŠpanska kancelarija pri NATO-u saopštila je da je 259 od 264 senatora podržalo taj korak. Predlog zakona odmah je potpisao kralj Filipe i biće dostavljen Stejt Departmentu SAD-a na zvanično potvrđivanje u naredna 72 sata.\nPozdravljajući taj potez, generalni sekretar NATO-a Jens Stoltenberg izjavio je: „Sa tim u vezi, svi saveznici su pozdravili našu uskoro 30. članicu. Čestitamo, Severna Makedonijo! “\nGrčka je bila prva zemlja koja je ratifikovala pristupanje Severne Makedonije NATO-u a Španija je na video konferenciji senata koja je održana zbog pandemije COVID-19 zatvorila krug ratifikacije. Očekuje se da će Severna Makedonija dobiti zeleno svetlo za početak pregovora o članstvu u EU tokom narednih nedelja. Ovo je još jedna potvrda modaliteta u kome ulazak u NATO znači ubrzan ulazak u EU.\nUlazak u NATO i Evropsku uniju bio je prioritet za Makedonsku Vladu Zorana Zaeva, koja je prva posle skoro 30 godina uspela da napravi sporazum sa Grčkom i time otvori vrata Evro-atlantskim integracijama.\nČlanica NatoMakedonijaNATORatifikacijaSeverna MakedonijaSeverno atlantski savezŠpanija


Gutereš od danas generalni sekretar UN – Balkanekspresrb.rs\nGutereš od danas generalni sekretar UN\n01/01/2017 Off By\nOn je 12. decembra položio zakletvu kao novi generalni sekretar UN i tom prilikom pozvao tu organizaciju da se pripremi za promene, založivši se za globalno reformisanje strategije i operacija pod kontrolom UN u cilju unapređenja mira i bezbednosti\nBIVŠI premijer Portugala i donedavni visoki komesar UN za izbeglice Antonio Gutereš danas je zvanično započeo petogodišnji mandat na funkciji generalnog sekretara UN, na kojoj je naslijedio Ban Ki Muna.\nGutereš (66), koji je po struci inženjer, umereni je socijalista i proevropski je orijentisan, a u međunarodnim krugovima priznat je kao ličnost sa kojom je moguć dijalog o mnogim ključnim pitanjima. On je 12. decembra položio zakletvu kao novi generalni sekretar UN i tom prilikom pozvao tu organizaciju da se pripremi za promene, založivši se za globalno reformisanje strategije i operacija pod kontrolom UN u cilju unapređenja mira i bezbednosti.\nGutereš je neposredno posle izbora za prvog čoveka UN istakao da će njegov prioritet biti okončanje rata u Siriji, ocenivši da je ispunjenje tog cilja od vitalnog zajedničkog interesa za svetske lidere. Dosadašnji generalni sekretar UN Ban Ki Mun ocenio je nedavno da je Gutereš najbolji izbor i da će mu značajno iskustvo pomoći da vodi UN u ključnim trenucima. Gutereš je izabran posle nekoliko rundi neformalnog izjašnjavanja o kandidatima i tajnog glasanja u Savetu bezbjednosti, a Generalna skupština UN zvanično ga je 13. oktobra izglasala za novog generalnog sekretara.♦\nTagsAntonio Gutereš Ban Ki MUn UN\nNovi teroristički napad u Istanbulu


Vučić u Leskovcu: U planu nove investicije, putevi, stadion i razgovori sa Kinezima oko rudnika Lece - Dnevnik Juga\nPočetna / GRADOVI / Leskovac / Vučić u Leskovcu: U planu nove investicije, putevi, stadion i razgovori sa Kinezima oko rudnika Lece\nSrdjan Stamenkovic 28/02/2019\tLeskovac, POLITIKA Ostavi komentar\nPredsednik Srbije Aleksandar Vučić i predsednica Vlade Republike Srbije Ana Brnabić govorili su danas na mitingu u Leskovcu u okviru kampanje „Budućnost Srbije“.\nVučić je tokom dana obilaska Jablaničkog okruga posetio Osnovnu školu „Siniša Janić“ u Vlasotincu, novi pogon kompanije „Autostop“ u Bojniku i plantažu voća u okolinu ovog mesta, arheološki lokalitet „Caričin Grad“, Sijarinsku Banju, renovirani Dom zdravlja u Medveđi i dečije obdanište u Lebanu, kao i Ustanove za odrasle i starije u Leskovcu. Obilazak Jablaničkog okruga zavrpšen je obraćanjem građanima na platou ispred Narodnog muzeja u sedištu okruga.\nPredsednica Vlade Republike Srbije Ana Brnabić izjavila je u Leskovcu da je Srbija na čelu sa predsednikom Aleksandrom Vučićem konačno počela da pobeđuje i postiže značajne rezultate na spoljašnjem i unutrašnjem planu.\n-Vlada će nastaviti da radi u interesu građana Srbije, sprovodeći politiku koju vodi predsednik Republike. Krajem 2012. godine svaka treća osoba u Jablaničkom okrugu bila nezaposlena, što je bio rezultat niza pogrešnih ekonomskih odluka u tom periodu. Nezaposlenost u Leskovcu i okrugu danas je ispod 14 odsto – naglasla je Brnabić.\nOna je, navodeći da svaka četvrta ulica u Srbiji nije bila registrovana, istakla da je završen adresni registar kako bi svaki građanin Srbije imao adresu i normalan život, a hitna pomoć i vatrogasci mogli da pronađu svaku adresu.\n-Moramo da radimo više i bolje, ali građani moraju da znaju koliko je bilo teško ojačati preduzetništvo i smanjiti nezaposlenost. Nastavićemo da se borimo i nećemo odustati nijedan jedini dan- poručila je Ana Brnabić.\nPremijerka je napomenula da su uvedene i olakšice za mlade preduzetnike koji su u prvih godinu dana oslobođenji plaćanja poreza, ističući da je zahvaljujući tim merama od 1. oktobra prošle godine do danas u Jablaničkom okrugu otvoreno 29 samostalnih kompanija.\n-Za naš narod uvek mora više i bolje. Srbija je konačno počela da pobeđuje, ali moramo još više da radimo kako bi ostvarili naše snove- poručila je predsednica Vlade Srbije Ana Brnabić u Leskovcu.\nU okviru kampanje “Budućnost Srbije “ predsednik Vučić posetio Leskovac\nPublicerat av Dnevnik Juga Torsdag 28 februari 2019\nPredsednik Srbije Aleksandar Vučić zahvalio je građanima što su u tako velikom broju došli na skup.\n-Čini mi se da je potpuno jasno i kada pogledate i večeras Leskovac, danas i Bojnik, Lebane, Medveđu, Vlasotince, svaki drugi dan, da je ustala Srbija, pristojan Srbija, da sačuva takvu Srbiju i od onih spolja i od onih unutra koji bi da je sruše“, rekao je on. Istakao je da mnogi spolja ne žele uspešnu Srbiju, te da nikada nije ni bilo takve iluzije – da bi drugi želeli da Srbija bude moderna i uspešnija nego što je bila. Ali, jeste, i moderna i uspešnija, i kada su to videli, da je Srbija od zemlje koja je imala najnižu stopu rasta, postala u ekonomskom smislu sve uspešnija zemlja, da nema deficit već suficit u trgovini sa Hrvatskom i ostalim balkanskim zemljama, da se diže odjednom su krenuli napadi sa svih strana – rekao je Vučić u Leskovcu i podvukao da prihvata tu krivicu, kako je zovu politički protivnici, ako je krivica zaštita našeg naroda i države i njeno dalje jačanje.\nPredsednik Srbije je dodao da će uvek poštovati tuđe žrtve, ali da ne možemo da zaboravimo istoriju i šta je bilo od 1941. do 1945. godine, ali i srpske žrtve u Prvom svetskom ratu i šta je bilo devedesetih godina dvadesetog veka.\n-Nije Srbija šaka zobi koju ćete da pozobate i da gazite kako hoćete. Srbija je zemlja ponosnog i dostojanstvenog naroda – naglasio je Vučić.\nVučić je pitao građane da li mogu da zamisle da imaju predsednika svoje zemlje koji će da govori protiv svoje zemlje.\n-Ja kažem “potrebni su nam investitori, nisu nam potrebne vaše pare pošto možemo sami da ih zaradimo, samo nemojte zato da misilite da možete da unizite našu zmelju i da postoji pritisak koji ne možemo da izdržimo. Srbija ima dobru budućnost, znala je kako da se štiti i čuva u prošlosti i još bolje će znati kako da čuva svoje interese u budućnosti. Ti koji su nas tada kritikovali, za njihovo vreme 85 zemalja je priznalo КiM, a otkad sam postao premijer i sad kad sam predsednik nezavisnost Кosova je priznalo devet zemalja, ali je 14 povuklo priznanje, pa vi vidite kakvi su rezultati. Pri tome, ne pretimo Prištini, niti se junačimo, kao što oni nama prete. Mi želimo mir, stabilnost, kompromis, a oni svaki dan govore da će i delovi Jablaničkog okruga da pripadnu КiM. Ako Medveđa ne bude deo КiM, podneću ostavku. Medveđa je bila deo Jablaničkog okruga, bila je i biće deo Srbije – istakao je Vučić u obraćanju građanima Leskovca.\nPredsednik Srbije je govorio i o ekonomiji i investicijama u Leksovcu i Jablaničkom okrugu.\n-Pre nekoliko meseci otvorili smo fabriku Delfaj. Кada sam govorio o industrijskoj zoni u Leskovcu neki su tvrdili da lažem. Eto, taj Vučić nije zatvorio nijednu fabriku, a barem je jednu otvorio, da ne pričam o svim onim koje sam sve otvorio. U planu su i nove investicije u tom kraju, razgovara i sa Ziđinom, koji je uzeo RTB Bor, da uzmu i rudnik Lece, kako bi čitav kraj Gornje Jablanice podigli – dodao je Vučić.\nJedan od najvećih aplauza dobila je najava izgradnja modernog fudbalskog stadiona u Leskovcu.\n-Hoću samo da znate da ćemo u Leskovcu, kao i u Vranju, Кraljevu, Loznici, Zaječaru, Subotici, Novo Sadu, Кragujevcu, da izgradimo jedan od najmoderniih pokrivenih fudbalskih gradskih stadiona sa reflektorima. Pored toga radićemo i na gasifikaciji celog juga Srbije, dovođenje gasa do Lebana i Bojnika će koštati 7,2 milina evra i 7,4 miliona evra i to će dovesti nove investitore u te opštine.\nVučić je istakao da ovakvi rezultati ne bi bili mogući bez podrške građana.\n-To nismo mogli bez vas, vaše energije i podrške, jer ste verovali u odgovorne mere, a niste bili lakoverni i glasali za laka rešenja, koja su drugi nudili. Trudili su se mesecima, godinama, da kažu da smo nešto negde uzeli. Neki jesu, oni će i da odgovaraju, ako već nisu. Trudili su se da kažu – ima nešto za Vučića. Nema šta nisu tražili, kod oca i majke, dede i babe, kod mog brata. Ništa nisu našli nigde, jer ja nisam lopov. Ja živim za Srbiju, da uradim nešto za narod i zemlju. Za razliku od njih, mi nemamo po 500 miliona evra kao što imaju oni. Zato je sada Srbija ustala, neće najgore na vlasti, već želi da se normalno razvija, da bude uvažena u svetu – podvukao je Vučić.\nPredsednik Srbije najavio je večeras da će država uložiti u turistički razvoj Caričinog grada tri miliona evra i da će pokušati da 2023. postane na listi svetske kulturne baštine Uneska.\n-To znači mnogo više od 7.000 turista godišnje, znači i 70 do 100 hiljada turista. U cilju turističkog razvoja moraju obnoviti i putevi, i država će obnoviti pet kilometara dug put do Medveđe i sedam kilometara dug put ka Bojniku. Moja odluka je bila da deca prvo obilaze Srbiju, da prvo zavole svoju zemlju i vidite koliko nam je lepa Srbija. Za Beč i Pariz uvek ima vremena, ali deca prvo trebaju da obiđu i upoznaju svoju zemlju – istakao je predsednik Srbije Aleksandar Vučić i na kraju još jednom zahvalio građanima koji su došli na skup u okviru kampanje „Budućnost Srbije“ u Leskovcu.\nTagoviAleksandar Vucic Ana Brnabić Budućnost Srbije Jablanički okrug Leskovac\nPrethodni Vučić posetio Ustanovu za stare i odrasle\nSledeći Održana izložba „Lepota nikad ne misli apstraktno“\nFudbaleri Dubočice u subotu na Gradskom stadionu u Leskovcu dočekuju ekipu Loznice u utakmici 6. …


Brnabić: Investiranje u mlade će nam odrediti u kakvoj zemlji ćemo živeti – RTV SUNCE Arandjelovac\nHome » Srbija » Brnabić: Investiranje u mlade će nam odrediti u kakvoj zemlji ćemo živeti\nU Osnovnoj školi “Boško Buha” darivanje će mnogo značiti zbog toga što će deca moći da savladaju rukovanje robotima, da unaprede znanje u rukovanju laptopovima, a imaće i interaktivne table. Ovom događaju prisustvuje i premijerka Ana Brnabić.\nPrema njenim rečima, izabrano je da Nacionalni dan davanja bude 9. oktobar – dan kada je rođen Mihailo Pupin, naš veliki naučnik, jedna od najvećih inovatora na svetu, ali takođe i čovek koji je mnogo uradio za svoju zemlju i mnogo darivao narodu.\n“Drago mi je što se mi svi fokusiramo na obrazovanje. Prošle godine za Nacionalni dan davanja smo prikupili donacije za najsavremeniju opremu za istraživačku stanicu Petnica. Danas doniramo male pčelice robotiće za 60 osnovnih škola deci sa posebnim potrebama širom Srbije”, rekla je Brnabićeva.\nIstakla je zahvalnost vladinom Savetu za filantropiju i Koaliciji za dobročinstvo – koja je koalicija nevladinih organizacija i kompanija koje su posvećene filantropiji i davanju.\nOvo je izuzetno važno, kako kaže, jer Vlada ne može da uradi sve sama.\n“Niti bilo gde na svetu ni u najbogatijim društvima Vlada ne radi sve sama. Važno je da razumemo da kao pojedinci, kompanije i udruženja imamo želju da pomognemo onima kojima je podrška i pomoć najpotrebnija, zato što ćemo onda svi zajedno kao društvo ići napred”, istakla je premijerka\nPrema njenim rečima, obrazovanje je osnovni prioritet vlade i prirodno je da često obilazi škole.\n“Meni je drago da najavim da smo za sledeću godinu budžetirali i sredstva za pčelice robotiće i za predškolske ustanove, tako da ću obilaziti predškolske ustanove”, istakla je Brnabićeva.\n“Ne znam za bolji način investiranja u budućnost zemlje od investiranja u mlade. To će nam odrediti u kakvoj ćemo zemlji živeti u budućnosti”, rekla je premijerka.\nPrethodna: FK Trepča: Policija saopštila da će sprečiti meč sa Zvezdom\nSledeća: CarGo: Zbog blokade taksista veće interesovanje za nas


Uvođenje komunalnog reda – RADIO TELEVIZIJA BOR\nBOR – Jedan od ozbiljnijih komunalnih problema Bora, kao i ostalih gradova u Srbiji u kojima još uvek nije uveden parking servis, jeste neuređeno parkiranje vozila. Pronalazak slobodnog mesta, osim ostavljanja vozila „po principu gde ko stigne“, dodatno otežava i nedovoljno parkinga, pre svega, što veći deo javne površine namenjene parkiranju vozila, zauzimaju neregistrovani ili stari automobili na koje su vlasnici gotovo zaboravili.\nBez obzira na postojanje opštinske odluke o zabrani parkiranja na javnim površinama, pojedini vlasnici pretvorili su ulice, trotoare i parkinge u auto pijace gde prodaju svoja neregistrovana vozila, a ima i onih koji su otišli korak dalje, pa su, osim što su zauzeli prostor parkiranjem neispravnog automobila, havarisano vozilo i ogradili, da ne može da se ukloni. Zbog ovakvog postupanja bezobzirnih vlasnika vozila, vozači su prinuđeni da krše propise, parkiraju na zelenim površinama, dečjim igralištima, praktično gde nađu slobodno mesto.\nPrema rečima načelnika Odeljenja za inspekcijske poslove opštinske uprave Bor Slaviše Markovića, opštinskim odlukama zabranjeno je parkiranje neispravnih automobila i vozila bez tablica na javnim površinama.\nI dok u većim gradovima posle opomene, vlasnik ima rok od 8 dana da pomeri vozilo, jer ga u suprotnom odnosi pauk, postupak uklanjanja neispravnih vozila u Boru ima malo drugačiji tok.\n„Svi građani, koji uoče nepropisno parkirana vozila na javnim površinama, mogu prijaviti slučaj inspekciji. Nakon što lice popuni obrazac, inspekcija donosi rešenje i vlasniku na vozilu ostavlja obaveštenje sa rokom, u kom treba da ukloni vozilo. Ukoliko vlasnik ne ukloni vozilo u propisanom roku ili je automobil bez vlasnika, vozilo će ukloniti služba JKP „3.Oktobar“ koje ima obavezu da 120 dana čuva uklonjeni automobil. Nakon proteka roka, JKP „3.Oktobar“ ima pravo da oglasi licitaciju vozila i da od prodaje namiri svoje troškove i ležarinu”, kaže načelnik Odeljenja za inspekcijske poslove opštinske uprave Bor Slaviša Marković.\nKazna za fizičko lice- vlasnika neregistrovanog ili havarisanog vozila iznosi od 5 hiljada do 75 hiljada dinara. Ukoliko je vlasnik havarisanog četvorotočkaša pravno lice, osim kazne od 50.000 do milion dinara kojom će biti kažnjeno pravno lice, kaznu od 5 hiljada do 75 hiljada dinara platiće i odgovorno lice preduzeća.Kazna za preduzetnike iznosi od 10 hiljada do 250 hiljada dinara.\nS obzirom na kaznene odredbe, vlasnicima se više isplati da kupe akumulator ili plate šlep službu i pomere vozilo nego da izmiruju višestruko veće iznose kazni.\n[iframe frameborder=“0″ width=“600″ height=“450″ src=“//www.dailymotion.com/embed/video/x2v45ik“ allowfullscreen ]\nTags: Bor, propisno parkiranje\nPrevious Bazeni čekaju kupače\nNext Česme i dalje suve


THE EQUALIZER – SRBIJA: Edukativno–sportski program za decu iz socijalno ugroženih i marginalizovanih zajednica – IDEAS\nPrema podacima kancelarije UNICEF-a u Srbiji iz 2019. godine, 115.000 dece živi u apsolutnom siromaštvu, dok je dodatnih 30,2% u riziku da padne ispod linije siromaštva. Deca koja žive u apsolutnom siromaštvu ili su u visokom riziku od siromaštva, kao i deca koja su na hraniteljskom smeštaju ili u ustanovama socijalne zaštite, suočavaju se sa brojnim problemima, od kojih socijalna isključenost predstavlja izazov koji se najteže prevazilazi. U okruženju koje ne vrednuje obrazovanje ili gde ne postoji osoba koja bi se aktivno uključila u pružanje podrške detetu, često se prepoznaju poteškoće u učenju. Takođe, ova deca su sklonija brojnim rizicima, ne samo od isključenosti, diskriminacije i vršnjačkog nasilja, nego i različitih poremećaja u socijalnom i emocionalnom razvoju i rizičnim ponašanjima. Deci iz ranjivih grupa je, pored podrške u učenju, neophodno i osnaživanje kroz razvoj zdravih stilova života, što uključuje aktivan način života, prevenciju zavisnosti i prevenciju rizičnih ponašanja.\n”The Equalizer – Srbija” upravo predstavlja edukativno – sportski projekat čiji su osnovni ciljevi kreiranje pozitivnog okruženja za učenike osnovnih škola, kao i pružanje podrške deci koja dolaze iz socijalno ugroženih i marginalizovanih zajednica. Program je nastao u Izraelu i ujedinio je stotine volontera u misiji da pomognu budućim generacijama kako bi nastavili sa izgradnjom društva na stubovima istinskih vrednosti, pre svega ravnopravnosti, tolerancije i obezbeđivanja jednakih šansi za svu decu.\nSvesni činjenice da je sport dobar resurs za socijalnu uključenost, učenici koji učestvuju u projektu čine timove koji se redovno sastaju tokom školske godine – na fudbalskim treninzima, uz vođstvo profesionalnih trenera, i u školskim centrima, gde dobijaju podršku u učenju. ”The Equalizer” program uspostavlja jasna pravila koja nagrađuju rezultate ostvarene u školi, trud, disciplinu i dobro vladanje, dok se nasilništvo, diskriminacija, kriminal i rasizam sankcionišu privremenim ili trajnim suspendovanjem iz svih aktivnosti. Program je osmišljen tako da kontinuirano unapređuje akademske sposobnosti učenika, gradi njihovo samopouzdanje, samopoštovanje, ali i osećaj pripadnosti školskoj zajednici. Pokazalo se da je sport najčvršći ”most” koji spaja različitosti, razvija osećaj tolerancije, ali i olakšava komunikaciju među decom, te stvara prijateljstva. Zato program okuplja mlade iz različitih društvenih miljea i različitih socijalnih statusa.\n”The Equalizer” program pružiće šansu velikom broju mladih da iskuse prednosti i lepotu volonterskog rada u zajednici, što je još jedan od istaknutih ciljeva projekta. Iako je poznato da volontiranje dobro utiče i na fizičko i na mentalno zdravlje, ovo iskustvo mladima pruža prednost pri apliciranju za različite stipendije ili poslove, proizvodi osećaj ličnog zadovoljstva ali, što je najvažnije, pruža mogućnost za stvaranje pozitivnih promena u društvu. Zahvaljujući ”The Equalizer” programu, značajan broj dece, možda prvi put u životu, pored sebe imaće odraslu osobu koja ih ceni i ukazuje poverenje, što utiče na samopouzdanje i osećaj sopstvene vrednosti u ključnom periodu odrastanja.\nVrednosti projekta ”The Equalizer – Srbija” prepoznala je kompanija BIG tržni centri Srbije, te je svoju društvenu odgovornost pokazala kroz finansijsku podršku programa koji u Srbiji realizuje organizacija Centar za istraživanje i razvoj društva IDEAS.


Kolašinac: Nastupićemo u Novom Sadu, uprkos besparici - Radio Sto Plus\nKolašinac: Nastupićemo u Novom Sadu, uprkos besparici\nVelikom nagradom Novog Sada u nedelju će stratovati ovogodišnji Kup Srbije u biciklizmu (bivša Liga Srbije), a među učesnicima će biti i takmičari Novog Pazara i Trnave. Trener Trnave Bajram Kolašinac najavio je nastup petorice svojih biciklista, istakavši još jednom tešku finansijsku situaciju u...\nVelikom nagradom Novog Sada u nedelju će stratovati ovogodišnji Kup Srbije u biciklizmu (bivša Liga Srbije), a među učesnicima će biti i takmičari Novog Pazara i Trnave.\nTrener Trnave Bajram Kolašinac najavio je nastup petorice svojih biciklista, istakavši još jednom tešku finansijsku situaciju u kojoj se taj klub nalazi.\n„Hteo sam da povedem sedmoricu, ali nemamo novca. Od gradskog Sportskog saveza nismo dobili ni za gorivo. Pokušaćemo da jedan broj takmičara prevezemo do Novog Sada vozilom kraljevačkog Metalca“, rekao je Kolašinac radiju Sto plus.\nOn je ocenio da će biciklisti Trnave, ipak, imati šta da pokažu ove sezone.\n„Odradili smo dobro predsezonske trke i mislim da ćemo imati solidne ekipe, bez obzira na odlazak Elmedina Ćatovića u Partizan“, dodao je on.\nKolašinac je rekao da ove sezone najviše očekuje od Ermina Ćatovića i Admira Kolašinca.\n„Očekujem dosta i od naših ekipa, koje su od ove sezone pojačali i ‘mastersi’. Tu su juniori, mlađi kadeti i kadeti, ali je nedostatak finansija uslovio da u Novom Sadu imamo samo juniorsku ekipu“, kazao je trener Trnave.\nVelika nagrada Novog Sada biće vožena na Petrovaradinu.


Američki novinar: Bolje bi nam bilo da se molimo ako naletimo na Srbe - 25.08.2019, Sputnik Srbija\nKošarkaška reprezentacija Srbije izaziva sve veću pažnju u Sjedinjenim Američkim Državama, posebno sada kada su, u sklopu priprema za Svetsko prvenstvo... 25.08.2019, Sputnik Srbija\nsvetsko prvenstvo u košarci 2019, reprezentacija srbije, svetsko prvenstvo u košarci 2019, svetsko prvenstvo u košarci, košarka\n11:42 25.08.2019 (Osveženo: 20:46 25.08.2021)\nNakon što su reprezentaciju SAD Australijanci savladali sa 98:94, uz sjajnu partiju Patija Milsa, u Americi se povela polemika ko bi, zapravo, njima „neprikosnovenima“ mogao da uzme titulu na predstojećem Mundobasketu, koji u subotu počinje u Kini, prensoi „Blic“.\nAmerikanci su juče objavili spisak igrača koji će igrati na SP u Kini, nakon povrede Kajla Kuzme.\nPrethodno je na sajtu FIBA objavljena rang-lista favorita za predstojeće Svetsko prvenstvo, a i na njemu se naša reprezentacija našla ispred američke.\nPodsetimo — Amerikanci će na Mundobasketu sa nastupima početi 1. septembra protiv Češke, u grupi E, u kojoj su još Turska i Japan.\nSa druge strane, reprezentacija Srbije je u grupi D, u kojoj će igrati protiv Angole, Filipina i Italije, a potom će se ukrstiti sa grupom C, u kojoj su Španija, Iran, Portoriko i Tunis. Nakon te druge grupne faze, počinje nokaut deo šampionata sveta.\nPre takmičarskih mečeva, „orlove“ čekaju još dve kontrolne utakmice: danas (nedelja, 25. avgust) od 13 časova i 30 minuta protiv Novog Zelanda, koji je tradicionalno umeo da namuči našu nacionalnu selekciju, a 48 časova kasnije, u istom terminu, izabranici selektora Aleksandra Đorđevića odmeriće snage sa moćnom Francuskom.


Prijem za predstavnike debatnog kluba Srednjoškolskog centra “Pale” | Palelive.com\nPočetna Novosti Aktuelnosti Prijem za predstavnike debatnog kluba Srednjoškolskog centra “Pale”\nNačelnik opštine Pale Miodrag Kovačević razgovarao je danas sa predstavnicima debatnog kluba Srednjoškolskog centra “Pale” i njihovom profesoricom Jelenom Ćirić.\nDebatni klub Srednjoškolskog centra Pale, između 80 klubova iz cijele Bosne i Hercegovine koje okuplja Centar za kulturu dijaloga iz Sarajeva, izdvojio se po svom marljivom radu, najvišim mjestima na debatnim takmičenjima, najbolje organizovanim javnim debatama o aktuelnim problemima u lokalnoj zajednici i načinima njihovog rješavanja kao i drugim aktivnostima kojima su svoju školu i grad predstavljali u najboljem svjetlu.\nRezultati vrijednog, konstruktivnog i kontinuiranog rada Debatnog kluba Pale pokazani su pobjedom na Otvorenom debatnom takmičenju – kvalifikacijama za Svjetsko debatno takmičenje, na osnovu čega su učenici SŠC Pale Nataša Lizdek, Aleksandar Vladičić i Ivana Koroman stekli pravo učešća na najvećem debatnom takmičenju na svijetu.\nSvjetsko debatno takmičenje ove godine se održava u Irskoj, u gradu Galway gdje će učestvovati preko 250 mladih ljudi iz 40 zemalja svijeta.\nZahvaljujući finansijskoj podršci Opštine Pale Debatni klub SŠC “Pale” imaće priliku na takmičenju u Irskoj predstaviti svoje debatno znanje i vještine kao i grad iz kojeg dolaze.\nPrethodni članakGligorević: Ne podržavamo političke proteste Nikole Dronjka\nNaredni članakMađarski “MAL” zainteresovan za saradnju


Novi zakon o buci u Srbiji, obavezuje prestoničke ugostitelje na dodatna ulaganja - Turistički žurnal Novi zakon o buci u Srbiji, obavezuje prestoničke ugostitelje na dodatna ulaganja - Turistički žurnal\nNovi Zakon o zaštiti od buke, koji je nedavno stupio na snagu, trebalo bi da komunalne milicionare “potera” u češću kontrolu ugositeljskih objekata i to od 20. oktobra. Da bi se stvorili uslovi da mogu da mere buku na terenu, moraće da nabave fonometre, kao i da budu akreditovani za ovu vrstu poslova. A ako kafedžije žele da veče u lokalu s muzikom prođe vez prijava, moraće da ugrade zvučnu izolaciju, što će im stvoriti dodatni trošak.\n– Pre samih radova, izlazak na teren i konsultacija o zaštiti od buke košta oko 5.000 dinara – navode u jednoj od firmi koje se bave zaštitom od buke i dodaju da je za izradu elaborata potrebno izdvojiti 200 EUR.Poznavaoci posla kažu da vlasnici često urade elaborat i onda se predomisle kad vide koliko će sve to da ih košta.\nIpak, na koji način će se tačno ta kontrola obavljati, da li milicionari već imaju “crnu” listu pa će ići redom ili će čekati prijave građana, od Sekretarijata za poslove komunalne milicije nismo dobili precizan odgovor. S obzirom na to da svaki milicionar treba da ima fonometar kojim će moći da meri buku odmah po izlasku na teren, iz Novosti su pokušali da saznaju i da li je planirana nabavka ovih uređaja za merenje buke.\n– Sekretarijat za opšte poslove obavlja poslove koji se odnose na nabavke, pa se možete obratiti njima. Mi se prema prethodno utvrđenom rasporedu i raspoloživom broju patrola, kao i zavisno od obaveza koje imamo u drugim oblastima delovanja, svakodnevno izlazmo na teren po prijavama sugrađana, kao i samostalnim postupanjem. To ćemo svakako učiniti i u oblasti zaštite životne sredine od buke – navode u nadležnom sekretarijatu.\n– U skladu sa posebnim zakonom čime se priznaje i verifikuje da komunalni milicionari ispunjavaju eksplicitno specifikovane standarde za merenje buke. Ministar bliže propisuje uslove koje treba da ispuni komunalni milicionar – navode u komunalnoj miliciji.\nHrvatska će tokom leta biti povezana sa više od 460 jedinstvenih aviolinija


VEĆINA ŽENA JOŠ UVEK VERUJE U NJIH: Zaboravite na ovih 7 mitova o šminkanju! : Nadlanu.com\nVEĆINA ŽENA JOŠ UVEK VERUJE U NJIH: Zaboravite na ovih 7 mitova o šminkanju!\nObjavljeno 13. avg 2017. / 13:00:58\nUvek prvo morate naneti korektor ispod očiju\nTamne obrve svima dobro pristaju\nGuste i tamne obrve sve su popularnije, ali to ne znači da svima jednako dobro pristaju. Svako od nas ima različite obrve i tome se prilagođavamo, a ne sledimo trendove. Uvek možete naglasiti prirodan oblik obrva tako što ćete ih popuniti i potamniti za nekoliko nijansi od njihove prirodne boje, ali nemojtepreterivati jer vaše obrve neće izgledati nimalo prirodno tada.\nNikada ne nanosite šminku prstima\nKorektor uvek treba da bude svetliji od tona kože\nŠminka je loša za kožu\nKozmetički proizvodi nemaju rok trajanja\nSkuplja šminka je kvalitetnija


Patrola belorusko-ruske avijacije duž granica Saveza – Vesti iz srbije i sveta\nHome > Svet > Patrola belorusko-ruske avijacije duž granica Saveza\n“Nastavlja se izvršavanje zadataka zajedničkog patroliranja vazdušnim prostorom duž državne granice Republike Belorusije. Beloruski i ruski avijatičari danas su još jednom demonstrirali svoje visoke veštine i sposobnost da zajednički izvršavaju postavljene zadatke”, navodi se u saopštenju Ministarstva objavljenom na Telegramu, a prenosi Sputnjik.\nRanije je Ministarstvo odbrane Belorusije saopštilo da je doneta odluka o povećanju sastava dežurnih snaga PVO i zajedničkoj patroli državne granice u vazdušnom prostoru od strane Vazduhoplovnih snaga i snaga PVO Oružanih snaga Belorusije i Vazdušno-kosmičkih snaga Rusije.\nMinistarstvo je objasnilo da je odluka doneta “zbog povećane učestalosti letova različitih avijacija u blizini državne granice Belorusije i u interesu sprečavanja narušavanja državne granice u vazdušnom prostoru”.\nU saopštenju je takođe primećeno da su susedne zemlje Evropske unije povećale svoju vojnu aktivnost.\nEvropski parlament sutra o prinudnom radu i ekološkim protestima u Srbiji; Deli: Debata o Srbiji nepotrebna (VIDEO)\nDezember 15, 2021 038\nIndija kupuje S-400; Moćni ruski “Trijumf” stiže do kraja godine (VIDEO)\nNovember 14, 2021 038\nOktober 29, 2021 Oktober 29, 2021 032\nLukašenko: Zapadne specijalne službe iza protesta u Kazahstanu\nJanuar 15, 2022 018


nedelja, 22 maj 2022 18:26\nTurski Vakifbank Istanbul osvojio je titulu pobednika CEV Lige šampiona 2022. u konkurenciji odbojlkašica, pošto je večeras u Super finalu u dvorani Stožice u Ljubljani, savladao italijanski Koneljano, koji sa klupe predvodi Danijele Santareli, prvi trener seniorki Srbije, sa 3:1, po setovima 25:22, 25:21, 23:25 i 25:21, posle 123 minuta igre.\nnedelja, 22 maj 2022 14:35\nMlađe seniorke Srbije (do 21 godine, igračice rođene 2002. i mlađe), zauzele su prvo mesto na turniru A grupe kvalifikacija za I EP 2022. i izborile plasman na premijerno prvenstvo Evrope koje će se odigrati u Andriji i Čerinjoli u Italiji od 12. do 17. jula. Plasman na EP iz kvalifikacija izborili su pobednici 4 grupe, pored Srbije i Poljska, Austrija i Turska, kao i 3 najbolje drugoplasirane selekcije: Danska, Ukrajina i Izrael.\nsubota, 21 maj 2022 17:20\nMlađe seniorke Srbije (do 21 godine, igračice rođene 2002. i mlađe) plasirale su se na I EP 2022. Srbija je danas u Ubu, u 3. kolu turnira A grupe kvalifikacija, pobedila Letoniju sa 3:0, po setovima 25:13, 25:8 i 25:18, posle 59 minuta igre.\nsubota, 21 maj 2022 12:15\nU nedelju Koneljano – Vakifbank (18.00) i Trentino – Keđeržin (21.00) – direktni prenosi na TV Arena Sport 3\nUtakmice Super finala CEV Lige šampiona 2022. u obe konkurencije odigraće se sutra (nedelja, 22. maj) u dvorani Stožice u Ljubljani, uz direktne prenose na TV Arena Sport 3.\npetak, 20 maj 2022 18:16\nMlađe seniorke Danske stigle su do svoje prve pobede na turniru A grupe kvalifikacija za I EP 2022. Danska je danas nadigrala Letoniju sa 3:1, po setovima 24:26, 25:16, 25:22 i 25:15, posle 93 minuta igre.\npetak, 20 maj 2022 17:03\nMlađi seniori ubedljivi protiv Farskih ostrva\nMlađi seniori Srbije (do 22 godine, igrači rođeni 2001. i mlađi) zabeležili su maksimalnu pobedu u prvoj utakmici na turniru B grupe kvalifikacija za I EP 2022. Srbija je danas u Daugavpilsu, u meču 2. kola, savladala Farska ostrva sa 3:0, po setovima 25:13, 25:13 i 25:11, posle 55 minuta igre.